Bing: Νέα μηχανή αναζήτησης από τη Microsoft\nΙούνιος 01, 2020, 06:23:49 πμ\nΘέμα: Bing: Νέα μηχανή αναζήτησης από τη Microsoft (Αναγνώστηκε 1211 φορές)\n« στις: Μάιος 29, 2009, 12:50:08 μμ »\nΣτα πλαίσια του συνεδρίου All Things Digital, έγιναν τα εγκαίνια του bing.com, της πολυαναμενόμενης απάντησης της Microsoft στη Google στο πεδίο των αναζητήσεων.\nΣτο δελτίο τύπου η Microsoft αποφεύγει να χαρακτηρίσει το bing ως μηχανή αναζήτησης και προτιμά τον όρο μηχανή αποφάσεων. Παράλληλά προσθέτει ότι η νέα μηχανή ξεπερνά την έννοια της αναζήτησης ενημερώνοντας κατάλληλα τον χρήστη, βοηθώντας τον σε γρηγορότερες και καλύτερες αποφάσεις.\nΣύμφωνα με όσα παρουσίασε ο πρόεδρος της Microsoft, Steve Ballmer στη πρώτη δημόσια δοκιμή, το bing έχει λυτό σχεδιασμό με background το οποίο συνήθως παρουσιάζει κάποιο τοπίο. Σε κάθε αναζήτηση, τα αποτελέσματα εμφανίζονται σε κατηγορίες όπως καιρός, reviews, ταξίδια, εικόνες, forum και πολλές άλλες. Η κατηγοριοποίηση είναι δυναμική και αλλάζει ανάλογα με το τι ακριβώς ψάχνετε.\nΕίναι ενδεικτικό από τη πρώτη παρουσίαση ότι το bing προσπαθεί στα πρώτα αποτελέσματα όχι απλά να εμφανίσει τις σχετικές ιστοσελίδες με την αναζήτηση σας αλλά να δώσει τις ακριβής πληροφορίες που ψάχνετε χωρίς να χρειάζεται να επισκεφθείτε μια σειρά από web sites. Περνώντας το ποντίκι πάνω από τα υπόλοιπα αποτελέσματα, γίνεται μια γρήγορη προεπισκόπηση της ιστοσελίδας στην οποία αναφέρονται έτσι ώστε να ξεχωρίσετε πολύ εύκολα αν είναι σχετικη με την αναζήτηση σας.\nΦυσικά δε λείπει η δυνατότητα αναζήτησης εικόνων αλλά και videos τα οποία μάλιστα παρουσιάζονται με thumbnails και είναι δυνατή η αναπαραγωγή τους από της σελίδα των αποτελεσμάτων για πιο γρήγορο εντοπισμό του video που σας ενδιαφέρει.\nΠαράλληλα με το bing, η Microsoft παρουσίασε και νέες υπηρεσίες οι οποίες θα πλαισιώνουν οποιαδήποτε αναζήτηση στην ιστοσελίδα με περισσότερες πληροφορίες. Αυτές είναι οι Bing Travel, Bing Cashback και Bing Maps που όπως φαίνεται όμως από τις πρώτες αναφορές, εστιάζουν σε αποτελέσματα που αφορούν περισσότερο τους Αμερικανούς πολίτες και ελάχιστα τους Ευρωπαίους.\nΤο bing αναμένεται να λειτουργεί πλήρως στις 3 Ιουνίου, θα αντικαταστήσει το Live Search και η Microsoft αναμένεται να ξεκινήσει μια τεράστια διαφημιστική καμπάνια με πηγές να αναφέρουν ότι το κόστος της θα φτάσει τα 100 εκατομμύρια δολάρια.\nSite: bing (Πλήρη λειτουργία στις 3 Ιουνίου)\nSite: Ανακαλύψτε το bing\nVideo: Steve Ballmer και παρουσίαση του bing\n« στις: Μάιος 29, 2009, 12:51:54 μμ »\nΑπ: Bing: Νέα μηχανή αναζήτησης από τη Microsoft\nπαιδιά, δεν θα γκουγκλαρουμε από εδώ και πέρα, θα ... μπλιγκάρουμε


Επιστροφή φόρου σε 1 εκατ. πολίτες από την εκκαθάριση των φορολογικών δηλώσεων – Μοιράζει δώρα τον Απρίλιο η εφορία – Aigaio365\nΤετάρτη 8 Δεκ. 2021 | 11:48\nAigaio365 > MAIN SLIDER > Επιστροφή φόρου σε 1 εκατ. πολίτες από την εκκαθάριση των φορολογικών δηλώσεων – Μοιράζει δώρα τον Απρίλιο η εφορία\nΕπιστροφή φόρου σε 1 εκατ. πολίτες από την εκκαθάριση των φορολογικών δηλώσεων – Μοιράζει δώρα τον Απρίλιο η εφορία\nΦεβ 13, 2019, 11:31 ΠΜ\nΕπιστροφές φόρων σε 1 εκατομμύριο πολίτες ετοιμάζει η εφορία, καθώς η υποβολή των φορολογικών δηλώσεων 2019 ξεκινάει φέτος τον Μάρτιο. Τι θα γίνει με τις ξεχωριστές δηλώσεις των ζευγαριών.\nΠιο συγκεκριµένα σύμφωνα με το Έθνος:\nΟ συνολικός αριθµός των φορολογουµένων που έλαβε πέρυσι πιστωτικό εκκαθαριστικό ανήλθε στους 785.000.\nΦέτος µε τον διαχωρισµό των εκκαθαριστικών των ζευγαριών ο αριθµός των φυσικών προσώπων που θα λάβουν πιστωτικό εκκαθαριστικό εκτιµάται ότι θα ξεπεράσει το ένα εκατοµµύριο.\nΟ συνολικός αριθµός των εκκαθαριστικών που πρόκειται να εκδοθούν φέτος, σύμφωνα με το Εθνος, θα φτάσει στο ύψος-ρεκόρ των 8,9 εκατ. έναντι 6,2 εκατ. που εκδόθηκαν πέρυσι. 2,6 εκατ. παντρεμένες γυναίκες που κάνουν κοινή φορολογική δήλωση με τον σύζυγό τους θα λάβουν το δικό τους εκκαθαριστικό σημείωμα.\nΦέτος ο συνδυασµός διαχωρισµού των εκκαθαριστικών των ζευγαριών και της έναρξης της υποβολής των φορολογικών δηλώσεων νωρίτερα θα οδηγήσει και σε καταβολή των επιστροφών φόρου νωρίτερα από ποτέ.\nΣύµφωνα µε τον σχεδιασµό της Ανεξάρτητης Αρχής ∆ηµοσίων Εσόδων, το Taxisnet για την υποβολή των φετινών φορολογικών δηλώσεων αναµένεται να ανοίξει το αργότερο έως τα µέσα Μαρτίου. Αυτό σηµαίνει ότι οι φορολογούµενοι που θα υποβάλουν τη φορολογική τους δήλωση έως το τέλος Μαρτίου και το αποτέλεσµα της εκκαθάρισης είναι πιστωτικό, θα δουν το ποσό της επιστροφής του φόρου στον τραπεζικό τους λογαριασµό πιθανότατα και εντός του Απριλίου.\nΕπιπλέον, είναι πολύ πιθανό να εµφανιστεί για πρώτη φορά το εξής «φαινόµενο». 785 χιλιάδες έλαβαν πέρυσι πιστωτικό εκκαθαριστικό, αριθμός που εκτιμάται ότι θα ξεπεράσει φέτος το 1 εκατομμύριο Η σύζυγος να εισπράττει στον τραπεζικό της λογαριασµό την επιστροφή φόρου τον Απρίλιο ή τον Μάιο και ο σύζυγος να ξεκινά να πληρώνει τον δικό του φόρο εισοδήµατος από τον Ιούλιο. Ηµερολόγιο πληρωµής\nΣε ό,τι αφορά το ηµερολόγιο της πληρωµής του φόρου εισοδήµατος, δεν προβλέπεται κάποια αλλαγή φέτος.\nΑν και εξετάστηκαν σενάρια για το σπάσιµο της πληρωµής του φετινού χρεωστικού εκκαθαριστικού σε περισσότερες, αλλά µηνιαίες δόσεις, τελικά κρίθηκε σκόπιµο να µην προκληθεί περισσότερη σύγχυση στους φορολογούμενους. 8,9 εκατ. είναι ο συνολικός αριθμός των εκκαθαριστικών που πρόκειται να εκδοθούν φέτος, έναντι 6,2 εκατ. που εκδόθηκαν πέρυσι\nΟ φόρος εισοδήματος θα πληρωθεί και φέτος σε τρεις διμηνιαίες δόσεις, δηλαδή έως το τέλος Ιουλίου, Σεπτεμβρίου και Νοεμβρίου.\nΟλοι οι φορολογούμενοι, ανεξαρτήτως αν είναι παντρεμένοι ή όχι, θα πρέπει να δηλώσουν στη φετινή φορολογική δήλωση αριθμό τραπεζικού λογαριασμού προκειμένου να τους επιστραφεί τυχόν επιστρεφόμενο ποσό φόρου.\nΕπιστροφή Φόρου, Φορολογικές Δηλώσεις\nΠροηγούμενο άρθρο Η πιο νόστιμη συνταγή για παραδοσιακή φάβα Σαντορίνης\nΕπόμενο άρθροΗ "ΒΙΟΛΑΝΤΩ"...ανανεώθηκε


Η ιδιότυπη χρηματαγορά της Σανγκάης | Οικονομία | DW | 26.08.2015\nΗ ιδιότυπη χρηματαγορά της Σανγκάης\nO γερμανικός τύπος για την Ελλάδα (8/15)\n«Ο Τσίπρας πρέπει να αγωνιά για την επανεκλογή του»\nΟι γερμανοί υπουργοί στο πλευρό των προσφύγων\nΣουλτς κατά κυβερνήσεων για το προσφυγικό\n«Ο Τσίπρας πηγαίνει εξασθενημένος στις εκλογές»\nΗ ιδιότυπη κρατική χρηματαγορά της Σανγκάης\nΑλλαγή προσέγγισης στο μεταναστευτικό\nΣτο 28% ο ΣΥΡΙΖΑ, στο 25 % η ΝΔ\nΤι επιδιώκει ο Τσίπρας;\nΓερμανοί πολιτικοί ανησυχούν για την επόμενη μέρα\nΑπό τη Σύρο στη …Βουλή\nΕλλάδα, το τέλος των ψευδαισθήσεων\nΟ Τσίπρας από λαϊκιστής έγινε ρεαλιστής\nΤεράστιο έργο περιμένει τον Α. Τσίπρα\nΤο πρόβλημα της Μέρκελ λέγεται ΔΝΤ\n«Όποιος στον ΣΥΡΙΖΑ δεν θέλει Τσίπρα, θέλει Grexit»\nNα λυθεί πιο ανθρώπινα το θέμα των προσφύγων\nΤο Βερολίνο αναμένει νέο δάνειο-γέφυρα\nΑλ. Τσίπρας: Η λιτότητα είναι αδιέξοδη\nΕκλογικό ραντεβού τον Σεπτέμβρη;\n«Μεταξύ κουρέματος και νέων εκλογών»\n«Η πολιτική της Μέρκελ οδηγεί την Ελλάδα στον γκρεμό»\nΧρήματα έναντι σκληρών ανταλλαγμάτων\n«Η καγκελάριος επιδιώκει μια τέταρτη θητεία»\nΤο χρηματιστήριο της Σανγκάης είναι ένα από τα σημαντικότερα του κόσμου. Μολονότι από το 1990 μετέχουν και ιδιώτες επενδυτές το μεγαλύτερο μέρος των μετόχων προέρχονται από το κράτος. Η λειτουργία του είναι ιδιαίτερη.\nΣε 1063 ανερχόταν το 2015 ο αριθμός των εγγεγραμμένων Ανωνύμων Εταιρειών (A.E.) στο χρηματιστήριο της Σανγκάης. Μαζί με το χρηματιστήριο της Σεντσέν στη νότια Κίνα αποτελούν τις δύο σημαντικότερες χρηματαγορές της Κίνας. Το χρηματιστήριο της Σανγκάης (Shanghai Stock Exchange SSE) ιδρύθηκε το 1990. Τα είδη των κινεζικών μετοχών που διακινούνται στη Σανγκάη είναι δύο: μετοχές τύπου Α και μετοχές τύπου Β. Οι πρώτες είναι αυτές που εκδίδονται από κινεζικές Α.Ε. σε γουάν ή στο ρένμιμπι - το τοπικό νόμισμα της Σανγκάης- και επιτρέπεται να διακινούνται μεταξύ θεσμικών και ιδιωτών επενδυτών αποκλειστικά στο εσωτερικό της Κίνας (με εξαίρεση το Χονγκ Κονγκ και το Μακάου).\nΟι μετοχές τύπου Β εκδίδονται επίσης από κινεζικές Α.Ε. σε ρένμπινμπι ωστόσο διακινούνται σε ξένο νόμισμα, ήτοι σε αμερικανικό δολάριο. Απευθύνονται σε ξένα νομικά πρόσωπα ιδιωτικού δικαίου, ξένους θεσμικούς επενδυτές αλλά και κινέζους επενδυτές του εξωτερικού που συναλλάσσονται σε ξένο νόμισμα. Οι μετοχές τύπου Β συγχρόνως είναι διαθέσιμες τόσο στο Χόνγκ Κονγκ όσο και στο Μακάου αλλά και στην Ταϊβάν.\nΠώς επηρεάζει η κινεζική κρίση το χρηματιστήριο της Σανγκάης\nTo χρηματιστήριο της Σανγκάης\nO χρηματιστηριακός δείκτης SSE Composite της Σανγκάης αφορά τόσο τις μετοχές τύπου Α όσο και τις μετοχές τύπου Β. Χθες, Τρίτη, ο δείκτης του χρηματιστήριο της Σανγκάης ακολουθώντας τη γενική πτωτική τροχιά στα κινεζικά χρηματιστήρια έκλεισε στις 2964 μονάδες αγγίζοντας τα επίπεδα του 2007. Τότε ο δείκτης της Σανγκάης είχε κλείσει για πρώτη φορά τις 3000 μονάδες και μέσα σε οκτώ μήνες είχε διπλασιαστεί στις 6092 μονάδες. Στο μεταξύ παρά τη χθεσινή πτώση στο χρηματιστήριο της Σανγκάης το κλίμα που επικρατεί θα μπορούσε να χαρακτηρισθεί συγκρατημένο δεδομένου ότι μέσα στις τελευταίες 52 εβδομάδες έχουν υπάρξει και χειρότερες μέρες, όταν ο δείκτης είχε κλείσει στις 2000 μονάδες. Συν τοις άλλοις οι μετοχές που σημειώνουν σε διάστημα τριών ημερών απώλειες της τάξης των 20 μονάδων έχουν εξαιρεθεί από το εμπόριο.\nΤο γεγονός αυτό δημιούργησε στο μεταξύ σε πολλούς κινέζους μικροεπενδυτές, ως επί το πλείστον συνταξιούχους, δημόσιους υπαλλήλους αλλά και οδηγούς ταξί, την πλασματική εικόνα ότι συμφέρει να επενδύσουν τώρα σε μετοχές. Υπολογίζεται ότι περίπου 80 εκατομμμύρια Κινέζοι παίζουν στο χρηματιστήριο, ακόμη και με δανεικά. Σύμφωνα όμως με ειδικούς, ο κίνδυνος άλλης μιας χρηματιστηριακής φούσκας είναι έκδηλος.\nΟι μικροεπενδυτές εκτεθειμένοι εν αντιθέσει με τους κρατικούς επενδυτές\nΤη Δευτέρα η συνολική αξία των εγγεγραμμένων εταιρειών στο χρηματιστήριο της Σανγκάης ανερχόταν στα 3,6 δις τρις ευρώ. Την ίδια μέρα διακινήθηκαν περίπου 50 δις ευρώ. Σύμφωνα με επίσημα στοιχεία το μεγαλύτερο ποσοστό των μετοχών στο χρηματιστήριο της Σανγκάης προέρχεται από εταιρείες του ευρύτερου δημόσιου τομέα –παρόχους ενέργειας, τράπεζες, ασφαλιστικά ταμεία. Με άλλα λόγια το μεγαλύτερο τμήμα των εμπλεκόμενων στο κινεζικό χρηματιστήριο είναι κρατικοί φορείς. Οι 10 μεγαλύτεροι κρατικοί φορείς συναποτελούν το 30% της συνολικής χρηματιστηριακής αξίας. Για παράδειγμα, η Εμπορική Τράπεζα της Κίνας, η μεγαλύτερη τράπεζα του κόσμο, έχει χρηματιστηριακή αξία της τάξης των 188 δις ευρώ – συγκριτικά η Deutsche Bank έχει χρηματιστηριακή αξία 35 δις ευρώ. Η Εμπορική Τράπεζα Κίνας είναι εγγεγραμμένη στο χρηματιστήριο της Σανγκάης, ενώ οι μεγαλύτεροι μέτοχοί της είναι το κινεζικό υπ. Οικονομικών με ποσοστό 34,88% και η κρατική κινεζική επενδυτική Central Huijin με ποσοστό 35,12%.\nTέλος, και το ίδιο το χρηματιστήριο της Σανγκάης έχει το χαρακτήρα δημόσιας εταιρείας, με άμεση σύνδεση με το Κινεζικό Κομμουνιστικό Κόμμα, ενώ ο διοικητής του διορίζεται απευθείας από την κινεζική κυβέρνηση. Επίσης, σύμφωνα με το καταστατικό του δεν έχει σκοπό το κέρδος. Με άλλα λόγια, αυτός ο δημόσιος χαρακτήρας του χρηματιστηρίου της Σανγκάης προστατεύει κυρίως τους κρατικούς φορείς που εμπλέκονται ως μέτοχοι από τους κλυδωνισμούς της πραγματικής οικονομίας και της νομισματικής πολιτικής. Αλλά όχι και τους μικροεπενδυτές, οι οποίοι ρισκάρουν τα πάντα με ίδιον κόστος.\nΧάο Γκούι / Δήμητρα Κυρανούδη\nΛέξεις κλειδιά Χρηματιστήριο Σανγκάης, Κίνα, κινεζική οικονομία, SSE, SSE Composite\nΜόνιμος σύνδεσμος https://p.dw.com/p/1GLcO\nΤο ιστορικό σκανδάλων της Deutsche Bank 22.09.2020\nFinCEN Files: Ξέπλυμα μαύρου χρήματος στην Τουρκία; 21.09.2020\nΣτο στόχαστρο των αποκαλύψεων FinCEN Files της Διεθνούς Κοινοπραξίας Ερευνητικών Δημοσιογράφων βρίσκεται και η τουρκική τράπεζα Aktif Bank για παράνομες δοσοληψίες. Εμπλέκεται ο Αλμπαϊράκ, γαμπρός του Ερντογάν;\nΠροειδοποιητικές απεργίες στον δημόσιο τομέα της Γερμανίας 21.09.2020\nΧωρίς αποτέλεσμα ο δεύτερος γύρος των συλλογικών διαπραγματεύσεων συνδικάτων με δήμους και κεντρικό κράτος. Αύξηση της πίεσης στους εργοδότες με προειδοποιητικές απεργίες σε παιδικούς σταθμούς και νοσηλευτικά ιδρύματα.


Αυτοπροσγειώσεις – economia.gr\nΑρχική/Economia Blog / Άρθρα/Αυτοπροσγειώσεις\nΠώς η ενεργειακή πραγματικότητα οδηγεί σε εγκατάλειψη αξιών και σε αυτοπροσγειώσεις\nΔεν μπορεί κανείς παρά να εύχεται καλή πορεία στην πρωτοβουλία του Κυριάκου Μητσοτάκη να προτείνει Σχέδιο 6 Σημείων για την διάσωση της αγοράς φυσικού αερίου – και ηλεκτρισμού – της ΕΕ (όπου οι τιμές όντως αποσυνδέθηκαν/decoupled από τα στοιχεία της αγοράς, και οδηγούνται από τον φόβο και την κερδοσκοπία: βαριά λόγια!). Βέβαια, η πρωτοβουλία αυτή δεν μπορεί παρά να έχει προετοιμάσει το έδαφος με τις Ευρωπαϊκές πρωτεύουσες – και τους υπερΑτλαντικούς παράγοντες – για να μην καταλήξει κίνηση μικρομεγαλισμού (Ή… απόσεισης της ευθύνης). Όμως είθε να προχωρήσει, κάπως. Και, πλην της Κορυφής ΕΕ «27», είθε να συζητιόταν μια πιο επιτόπια/περιφερειακή εκδοχή της και στον «μεζέ» που θα προσφέρει στο Ανάκτορο της Ταραμπίγια («Βίλλα Χούμπερ») στον Βόσπορο ο Πρόεδρος Ερντογάν στον Κυριάκο Μητσοτάκη. Όμως… θα προτείνουμε στον αναγνώστη, μια διαφορετική διαδρομή, αναμένοντας.\nΟι εποχές δεν επιτρέπουν ελαφρότητες. Οπότε ας χαρακτηρίσουμε σπαρακτικές – και όχι τραγικωμικές, π.χ. – τις συνθήκες που διαμορφώνονται, δίπλα στον πόλεμο που ισοπεδώνει την Ουκρανία (αληθινό πόλεμο, με νεκρούς και ξεσπιτωμένους και ξηλωμένη υποδομή), στην ενεργειακή γεωοικονομία. Που, μετά από δυο εβδομάδες «άνευ προηγουμένου» κυρώσεων της Δύσης κατά της Ρωσίας, κυρώσεων που ασφαλώς και τράνταξαν την Μόσχα ιδίως οι χρηματοπιστωτικές (αποκοπή από SWIFT, πάγωμα διαθεσίμων Κεντρικής Τράπεζας) αλλά κατά τίποτε δεν ανέκοψαν την ρωσική επίθεση στην Ουκρανία, έγινε φανερό ότι θα μπορούσε αυτή – η ενεργειακή – να είναι η μοναδική αποτελεσματική γραμμή κυρώσεων. Υπό την έννοια όμως όχι ότι θα λειτουργούσε αποθαρρυντικά, αλλά ότι θα «στέγνωνε» την Ρωσική οικονομία, και ως εκ τούτου την παραγωγική μηχανή. Σε σχετικά κοντινό ορίζοντα, δε, όχι σε βάθος χρόνου.\nΤέτοια μορφή κυρώσεων θεωρήθηκε ότι θα μπορούσαν να είναι μόνον οι εμπορικές, που θα αφορούσαν όμως τα ενεργειακά προϊόντα τα οποία είχαν καταλήξει να αποτελούν σχεδόν μονοκαλλιέργεια της Ρωσικής οικονομίας όπως βρισκόταν (στρεβλά) ενταγμένοι στην παγκοσμιοποίηση. (Υπεραπλούστευση, αυτή: η Ρωσία – και η Ουκρανία – είναι βασική πηγή αγροτικών προϊόντων διεθνώς, είναι και πηγή ουρανίου, τιτανίου, νέον, φθορίου κλπ. Αυτά όμως εμφανίζουν μικρότερη αιχμηρότητα). Ξεκινούν λοιπόν οι ΗΠΑ – που ούτως ή άλλως κατέδειξαν ότι σέρνουν τον χορό της «Δύσης» – την συζήτηση για επιβολή ενεργειακού εμπάργκο στην Ρωσία. αγριεύεται η Γερμανία, που είχε δεχθεί μέσα σε λίγες μέρες και το οριστικό (;) πάγωμα του NordSteam-2 «της», και την κίνηση SWIFT, και την αποστολή αμυντικού εξοπλισμού στην Ουκρανία και την γενική αμυντική τροπή στην ΕΕ, γνωρίζοντας ότι η έκθεσή της στο φυσικό αέριο (και δη της παραγωγικής της μηχανής, όχι των νοικοκυριών…) είναι ασύγκριτη με π.χ. των ΗΠΑ.\nΔίνουν υποσχέσεις οι ΗΠΑ για εξασφάλιση προμήθειας σε LNG, μαζί με Κατάρ και Νορβηγία, αλλά… τιμές; Κόστος παραγωγής; Προχωρούν μόνοι οι Αμερικανοί (μαζί και οι Βρετανοί) σε κίνηση εμπάργκο κατά του Ρωσικού αργού, ώστε να δοθεί ένα πρώτο βαρύ σήμα στην Μόσχα. Τραντάζονται οι αγορές. Α, ναι, προηγήθηκε κίνηση της Shell να «φορτώσει» από την αγορά spot Ρωσικό αργό, με discount άνω του 25% – λαύρος εναντίον της ο ΥΠΕΞ της Ουκρανίας με αναφορές στην «μυρωδιά Ουκρανικού αίματος», υποχώρηση της Shell προτροπάδην, δέσμευση να δοθούν τα κέρδη της δουλειάς για τον λαό της Ουκρανίας, άμεση αποχώρησή της από την Ρωσική αγορά συνολικά. Έως εδώ, τίποτε που να ξεφεύγει από το κλίμα των καιρών, όπως το συνηθίσαμε στην Δύση.\nΔείτε όμως και την συνέχεια: προκειμένου να περιοριστούν οι πιθανότητες γενίκευσης της αναταραχής στις ενεργειακές αγορές, οι ΗΠΑ αποφασίζουν να απευθυνθούν (και) στην Κυβέρνηση της Βενεζουέλας. Εσπευσμένα γίνεται επαφή μέσα στο ΣαββατοΚύριακο, στο προεδρικό μέγαρο στο Καράκας «Γεμάτες σεβασμό και εγκάρδιες» χαρακτήρισε τις συνομιλίες ο Νικολάς Μαδούρο! Μικρή υπόμνηση: Τα τελευταία 3 χρόνια, οι ΗΠΑ δεν διατηρούσαν καν διπλωματικές σχέσεις με τον δικτάτορα, καταπιεστή (όντως, αυτά…) Μαδούρο. Μάλιστα είχαν άρει την συνολική αναγνώριση προς το καθεστώς της Βενεζουέλας, έχοντας πείσει (ας πούμε…) και πολλές Ευρωπαϊκές χώρες να αναγνωρίσουν αντ’ αυτού τον Πρόεδρο της Βουλής Χουάν Γκουαΐδο – τον θυμάται κανείς; (Μεταξύ αυτών, και η Ελληνική, μετ’ ενθουσιασμού). Παρόμοια, βέβαια, στην προσπάθεια με την Δυτική κινητοποίηση τώρα κατά της Ρωσίας, μετά την πρόσφατη (AUKUS) αντίστοιχη κατά της Κίνας έτσι και με την Βενεζουέλα υπήρχε η εικόνα «μετώπου των δημοκρατιών κατά των αυταρχικών Κρατών» και δη βάσει κοινών αξιών: έτσι, η κίνηση ενεργειακού ρεαλισμού και σωφροσύνης των ΗΠΑ βρέθηκε σε πολύ-πολύ περίεργο αξιακό έδαφος!\nΑληθινά βαρύτερη, βέβαια, η περίπτωση της αναβίωσης της συμφωνίας με το Ιράν για τα πυρηνικά. Αυτή βρισκόταν κυριολεκτικά στην τελική ευθεία που θα οδηγούσε και σε άρση των κυρώσεων εναντίον της Τεχεράνης. (Υπενθυμίζουμε ότι, και εδώ, οι ΗΠΑ είχαν αποχωρήσει από την συμφωνία – επί Τραμπ – με ένα εκ των επιχειρημάτων να είναι η αναξιοπιστία του αυταρχικού καθεστώτος των μουλλάδων…). Πλην όμως η Ρωσία, κεντρικός συντελεστής και σε αυτήν την υπόθεση, κινδυνεύει να μπλοκάρει επειδή…ζητά οι κυρώσεις που την αφορούν να μην επεκταθούν και στις διακλαδώσεις των συμφωνιών με το Ιράν. Και εδώ, ασφαλώς καιροσκοπική είναι η κίνηση της Ρωσίας, αλλά και η αξιακή προτεραιότητα της Δύσης…\nΠιο κοντά στα δικά μας πράγματα, τέλος, διακινείται η πληροφορία ότι ο αγωγός EastMed και η χρήση του για μεταφορά φυσικού αερίου από την Λεκάνη της Λεβαντίνης – αέριο Ισραήλ, Κύπρου, Αιγύπτου, Ελλάδας (νοτίως της Κρήτης, εκείνο που ο Έλλην ΥΠΕΞ είχε προ μηνών απαξιώσει), επανέρχεται. Όχι όμως δημοσιογραφικά ή «πολιτικά» μόνον, αλλά από την Αμερικανική/καλιφορνέζικη Chevron, που έχει σημαντικό μερίδιο στα Ισραηλινά (Λεβιάθαν, Ταμάρ) κοιτάσματα δια της Noble, «βλέπει» την Κυπριακή Αφροδίτη, αλλά σχετίζεται και με την πετρελαϊκή βιομηχανία της Αιγύπτου. (Πιο μακριά, έχει εμπλοκή στα γιγαντιαία πεδία Τενγκίζ και Κόρολεβ, στο Καζακιστάν, οπότε η τωρινή αναταραχή την βρίσκει άμεσα εμπλεκόμενη).\nΑσφαλώς τίποτε από τους σχεδιασμούς κρίσης δεν είναι βέβαιο. Όμως… πώς να ξεχάσει κανείς το ύφος καρδιναλίων της Ελληνικής ηγεσίας, όταν εξηγούσε (και ο Ν. Δένδιας και ο Κ. Μητσοτάκης) το αυτονόητο της εγκατάλειψης του EastMed, με έως και ηθικά/ «πράσινα» επιχειρήματα πριν λίγες μόλις εβδομάδες; Η επιστολή Κ. Μητσοτάκη προς τους «27» για ένα «σχέδιο 6 σημείων» προκειμένου να διασωθεί η αγορά φυσικού αερίου της Ευρώπης, με βαρύ θεσμικό/παρεμβατικό εξοπλισμό, ας λειτουργήσει σαν έμπρακτη αυτοπροσγείωση (η λέξη «μετάνοια» δεν είναι πολιτική…) στην ενεργειακή πραγματικότητα.\nBy economia|2022-03-09T13:52:55+03:009 Μαρτίου, 2022|Economia Blog / Άρθρα|


ΟΤΑΝ ΧΑΝΕΤΑΙ Η ΜΝΗΜΗ : PreciousLife\nΟΤΑΝ ΧΑΝΕΤΑΙ Η ΜΝΗΜΗ\nadmin . September 20, 2013\t. 0 Comments\nTα άτομα που πάσχουν από Aλτσχάιμερ χρειάζονται απαραιτήτως έναν άνθρωπο δίπλα τους, για να τα φροντίζει και να τα επιβλέπει συνεχώς. Στο 90% των περιπτώσεων αυτό το δύσκολο έργο το αναλαμβάνει ένα μέλος της οικογένειας, που είναι και ο κύριος φροντιστής. Όμως, τις περισσότερες φορές χρειάζεται και τη βοήθεια κάποιου άλλου επαγγελματία φροντιστή. Πρόσφατες μελέτες έδειξαν ότι τα άτομα που φροντίζουν ασθενείς με Aλτσχάιμερ απομονώνονται κοινωνικά και δεν μπορούν πλέον να εκπληρώσουν τις επαγγελματικές, οικογενειακές και κοινωνικές τους υποχρεώσεις όπως πριν, αφού ο ασθενής τούς χρειάζεται 24 ώρες το 24ωρο. Eπίσης, η οικονομική επιβάρυνση είναι πολλαπλή: η διακοπή εργασίας του αρρώστου, εάν είναι σε ενεργό ηλικία, και η διακοπή ή μείωση εργασίας του φροντιστή περιορίζουν το οικογενειακό εισόδημα κατά πολύ. Σε αυτό συμβάλλουν και τα αυξημένα πια έξοδα (ιατρικές αμοιβές, μισθός επαγγελματία φροντιστή κλπ.). «Eίναι σαν να έχω στο σπίτι μου ένα μωρό»\n«Πρέπει να έχεις πολλή υπομονή», λέει η κ. Pίτα Nακάση, που φροντίζει τον άντρα της, ο οποίος έχει Aλτσχάιμερ από τα 55 του χρόνια. «Aρχικά, πριν γίνει η διάγνωση, ήταν κάπως επιθετικός, δεν δώσαμε σημασία· νομίζαμε ότι ήταν απλώς ιδιοτροπίες. Mετά όμως άρχισε να ξεχνάει. Στα πρώτα στάδια της νόσου είχε παραισθήσεις, μιλούσε μόνος του, περπάταγε από το πρωί μέχρι το βράδυ που θα πήγαινε για ύπνο, τον ταΐζαμε όρθιο. Σιγά-σιγά, με την πάροδο του χρόνου, έγινε ένα άβουλο πλάσμα. Eρχόταν όπου τον πηγαίναμε. Σήμερα, έπειτα από δέκα περίπου χρόνια, περπατάει ακόμα, αλλά δεν μας μιλάει, δεν μας αναγνωρίζει, δεν μας ζητάει τίποτα, ούτε να φάει ούτε να πάει στην τουαλέτα. Aπό την πείρα μου πια καταλαβαίνω ότι, όταν βάζει το χέρι στο στόμα, θέλει νερό. Eίναι σαν να έχουμε στο σπίτι ένα μωρό· αν ξεφύγει από την προσοχή σου, μπορεί κάνει οτιδήποτε. Δύο φορές τον πήγα στο νοσοκομείο γιατί έφαγε χαρτιά. Eίναι σκληρό να βλέπεις έναν άνθρωπο που ήταν κάποτε γιατρός, που διάβαζε, που σου μιλούσε για τόσα πράγματα, να φτάνει σε αυτό το σημείο…».\n«Πίστευα ότι δεν με αγαπούσε πια…»\n«O άντρας μου έπαθε Aλτσχάιμερ στα 45 του χρόνια», μας λέει η κ. Eλένη Λέκκα-Mαρκάτη. H διάγνωση έγινε στα 50. Tα πέντε χρόνια που μεσολάβησαν μέχρι τη διάγνωση ήταν τραγικά, με φασαρίες και απειλές. Δεν θυμόταν πού έβαζε τα πράγματά του και μας κατηγορούσε ότι του τα παίρναμε, καλούσε την αστυνομία γιατί ξεχνούσε πού είχε παρκάρει το αυτοκίνητό του και πίστευε ότι του το έκλεψαν. H συμπεριφορά του ήταν τόσο περίεργη, που πίστεψα κάποια στιγμή ότι μπορεί να είχε βρει μια άλλη γυναίκα και δεν με αγαπούσε πια. Ήταν πολιτικός μηχανικός και κάποια στιγμή με ειδοποίησαν από την εργασία του ότι δεν τα κατάφερνε. Δεν άργησε να μείνει χωρίς δουλειά και είχαμε δύο μικρά παιδιά. Tο πρόβλημα που αντιμετώπιζα εκείνη την περίοδο ήταν μεγάλο. Tο ένα σοκ μετά το άλλο. Έπρεπε εγώ πια να ζήσω όλη την οικογένεια και, από την άλλη, είχα να φροντίζω και τον ίδιο. Σε εγκαταλείπουν οι φίλοι, οι συγγενείς, σε ξεχνούν όλοι. Tα πρώτα χρόνια της νόσου, πριν από τη διάγνωση, και λίγο μετά, είναι τα πιο δύσκολα. Όταν πια φτάνουν στο στάδιο που είναι τώρα ο σύζυγός μου, είναι σαν να έχεις ένα μωρό δύο-τριών μηνών, που το πλένεις, το ντύνεις και το ταΐζεις…».\nΠου να απευθυνθείτε για βοήθεια\nΣωματείο Φροντιστών Aλτσχάιμερ Aθηνών (Kάνιγγος 23, Aθήνα), τηλ.: 210-38.11.604, το οποίο μπορεί να σας δώσει συμβουλές οικονομικού, φορολογικού και νομικού περιεχομένου. Yπάρχουν, επίσης, δύο γραμμές SOS, μία στην Aθήνα (210-33.03.678) και μία στη Θεσσαλονίκη (2310-925.802), που λειτουργεί σε 24ωρη βάση για επείγουσες περιπτώσεις.\n•Tα γενικά νοσοκομεία και τα ειδικά ψυχιατρεία παρέχουν κυρίως υπηρεσίες υγείας και όχι πρόνοιας, κι έτσι δεν διαθέτουν κρεβάτια για παρατεταμένη διαμονή. O ρόλος τους είναι να κάνουν τη διάγνωση, να συστήσουν κάποια θεραπευτική αγωγή και εν συνεχεία να παραδώσουν τον ασθενή στην οικογένειά του. Οι οίκοι ευγηρίας δεν δέχονται άτομα με άνοια, αλλά υπάρχουν και εξαιρέσεις.\n•Kέντρο Aλτσχάϊμερ στην Eλλάδα: Σύντομα πρόκειται να λειτουργήσει στην Eλλάδα ένα κέντρο ημέρας για ασθενείς με Aλτσχάιμερ (Iωάννου Σούτσου 12).\nΔιάσημοι που πάσχουν ή πέθαναν από τη νόσο Aλτσχάιμερ\n•O πρώην πρόεδρος των HΠA Pόναλντ Pέιγκαν, 91 ετών, πάσχει από Aλτσχάιμερ σε προχωρημένο στάδιο. H σύζυγός του, Nάνσι Pέιγκαν, σε μία πρόσφατη συνέντευξή της δήλωσε ότι δεν αναγνωρίζει πια ούτε την ίδια και ότι, ασχολούμενη 24 ώρες το 24ωρο με τη φροντίδα του, νιώθει πια κούραση, μοναξιά και θλίψη ανείπωτη. •«Ήθελα να σας πω μερικά λόγια τώρα, γιατί αργότερα δεν θα μπορώ. Για έναν ηθοποιό δεν υπάρχει μεγαλύτερη απώλεια από αυτήν του ίδιου του κοινού του. Δεν μπορώ να σας αποχωριστώ, γι’ αυτό και δεν σας αποκλείω από αυτή τη φάση της ζωής μου». Aυτά ανακοίνωσε, πριν από δύο μήνες περίπου, συγκινημένος ο Tσάρλτον Ίστον, μέσω ενός μαγνητοσκοπημένου βίντεο σε μία συνέντευξη Tύπου. O Aμερικανός ηθοποιός, 78 ετών σήμερα, πάσχει από την ανίατη νόσο Aλτσχάιμερ.\n•Tο όνομα του Άρθουρ Mέλιν σε πολλούς δεν θα λέει τίποτα. Tα δημιουργήματά του όμως σίγουρα τα γνωρίζετε. O Mέλιν, που πέθανε σε ηλικία 77 ετών, έκανε γνωστό στον κόσμο το Φρίσμπι και το χούλα χουπ. Ήταν ο δημιουργός της εταιρείας παιχνιδιών «Wham-O» το 1948. O Mέλιν αποσύρθηκε το 1982, όταν την εταιρεία του την αγόρασε η «Kransco» και αργότερα η «Mattel».\n«Ένα βράδυ ξύπνησα ξαφνικά με μια αίσθηση ότι κάτι δεν πάει καλά. Ήταν δύο η ώρα. Nύσταζα φοβερά, αλλά δεν μπορούσα να ξανακοιμηθώ, γιατί άκουγα κάτι φωνές. Φοβήθηκα μήπως ήταν διαρρήκτες. Aμέσως αναζήτησα την Ίρις δίπλα μου στο κρεβάτι, όμως δεν ήταν εκεί. “H Ίρις κάνει πάντα καλό ύπνο”, σκέφτηκα. Tι συνέβη τώρα; Στα πρώτα της στάδια η νόσος του Aλτσχάιμερ κάνει τους πάσχοντες να κοιμούνται καλά και να δείχνουν υγιείς. H Ίρις συνήθιζε λοιπόν να πηγαίνει για ύπνο νωρίς και να κοιμάται μέχρι τις οχτώ ή εννιά το πρωί. Aυτή τη φορά όμως τι πήγε στραβά; Σε ποιον μιλούσε στο σαλόνι; Παραξενεύτηκα όταν συνειδητοποίησα πόσο αλλόκοτη ακουγόταν η φωνή της μέσα στην ησυχία της νύχτας. Tα λόγια της δεν ήταν καθαρά. Oι λέξεις έβγαιναν πνιχτές. Mίλαγε, αλλά σε καμιά περίπτωση δεν έβγαζες νόημα. Aκουγόταν σαν να συζήταγαν δυο-τρεις άνθρωποι μαζί και οι φωνές τους μπερδεύονταν μεταξύ τους. Ποιοι ήταν αυτοί οι νέοι φίλοι της Ίρις με τους οποίους συζητούσε σαν να ήταν παλιοί καλοί φίλοι; H καρδιά μου σκίρτησε, καθώς συνειδητοποίησα ότι η ασθένεια μπήκε σε νέα φάση. Πολλές φορές σηκωνόταν νωρίς το πρωί για να πάει στην τουαλέτα, κάτι που κάνει ο καθένας μας, αλλά το να περιφέρεται δύο η ώρα μέσα στο σπίτι και να μιλάει στον εαυτό της αυτό ήταν μια νέα εξέλιξη. Tο πρωί επισκέφτηκαν την Ίρις ξανά οι νέοι της… φίλοι. Mπορεί ανάμεσά τους να ήταν και ο δόκτωρ Aλτσχάιμερ, που στο μέλλον θα γινόταν… φίλος και των δυο μας…».\n« ΥΓΙΗΣ ΚΑΡΔΙΑ ΣΕ 20 ΗΜΕΡΕΣ\nΠΩΣ ΝΑ ΦΤΙΑΞΕΤΕ ΛΑΔΕΡΑ ΜΕ ΛΙΓΟ ΛΑΔΙ »


music: Οι πρεμιέρες των Κρατικών ορχηστρών\nΗ Κρατική Ορχήστρα Αθηνώνεγκαινιάζει τη χειμερινή περίοδο με συναυλία (5/10, 8.30μμ) στο Μέγαρο Μουσικής Αθηνών με το «Κοντσέρτο για βιολί και ορχήστρα» του Νίκου Σκαλκώτα και τη Συμφωνία αρ. 1 «Τιτάν» του Γκούσταβ Μάλερ. Διευθύνει ο Βασίλης Χριστόπουλος. Σολίστ ο βιολονίστας Γιώργος Δεμερτζής. Να σημειωθεί ότι το έργο του Μάλερ άνοιξε το «δρόμο» για το μουσικό μοντερνισμό. Ο Αρνολντ Σάινμπεργκ εξέλιξε τα επιτεύγματα του Μάλερ, παραδίδοντας τη σκυτάλη της μουσικής πρωτοπορίας σε εκλεκτούς μαθητές του, όπως ο Σκαλκώτας. Ο «βιεννέζικος αέρας», που σφύζει από επαναστατικούς νεωτερισμούς μιας νέας μουσικής γλώσσας, αποτελεί το κοινό αισθητικό στοιχείο των δύο έργων της συναυλίας, που «αφηγούνται» τον αγώνα ενός δημιουργού, κόντρα στις αντιξοότητες, για το μουσικό όραμά του.\nΑλλά και η Κρατική Ορχήστρα Θεσσαλονίκης αρχίζει τις συναυλίες της (5/10, 9μμ) στην αίθουσα τελετών του ΑΠΘ. Το πρόγραμμα περιλαμβάνει: Το «Divertissement» του Ιμπέρ (ο τίτλος παραπέμπει στο ντιβερτιμέντο, μουσική διασκέδαση σε ελεύθερη μορφή), με το οποίο ο συνθέτης παραπέμπει, με κωμικό τρόπο, στο «Γαμήλιο εμβατήριο» του Μέντελσον, περιγράφοντας απρόοπτα γεγονότα την ημέρα του γάμου ενός νεαρού. Ο βιολιστής Γιάννης Γεωργιάδης ερμηνεύει το «Πρώτο κοντσέρτο για βιολί» του Προκόφιεφ, το πρώτο έργο του μεγάλου συνθέτη που συμπεριλαμβάνει το βιολί. Ακολουθεί η «Εβδομη συμφωνία» του Ντβόρζακ, το πλέον «ρομαντικό» έργο του μεγάλου συνθέτη. Διεύθυνση ορχήστρας: Αλέξανδρος Μυράτ, βιολί: Γιάννης Γεωργιάδης.\nΕτικέτες ΚΟΑ, ΚΟΘ


Η ιστορία μιας ξεχωριστής φωτογραφίας…! | TROKTIKO 2\n« Επίσκεψη ΑΝΥΕΘΑ στη Διεθνή Έκθεση Αμυντικών Συστημάτων AUSA 2016 στην…\nΒοσκός βασάνισε τον σκύλο του δένοντας την ουρά του ζώου με σύρμα στους Αγίους… »\nΗ ιστορία μιας ξεχωριστής φωτογραφίας…! Δημοσιεύτηκε 02/10/2016 Πριν από 30 χρόνια τέσσερις πιλότοι που σημάδεψαν τη Formula 1 πόζαραν στο pitwall του Estoril χαρίζοντας ένα από τα πιο αξιομνημόνευτα ενσταντανέ στην ιστορία του σπορ…\nΤο 1986 έπρεπε να φτάσουμε στον τελευταίο αγώνα προκειμένου να κατοχυρώσει τον τίτλο ο Alain Prost.\nΟ Γάλλος, o Βρετανός Λέων Nigel Μansell και οι Βραζιλιάνοι Nelson Piquet – Ayrton Senna διεκδίκησαν έως τέλους το Πρωτάθλημα.\nΚαθισμένοι και οι τέσσερις στο pitwall του Estoril στις 21 Σεπτεμβρίου εκείνης της χρονιάς συνθέτουν ένα απίθανο καμβά, πελώριων προσωπικοτήτων της F1.\nΟ μόνος «αστεφάνωτος» εκείνη τη εποχή είναι ο Ayrton. Βεβαίως όλοι καταλαβαίνουν ότι είναι μόνο θέμα χρόνου. Η εμφάνιση του στο Monaco του ’84 με την “ξύλινη” Toleman Hart, η νίκη του στο βρεγμένο Estoril του ’85 με την Lotus Renault δεν ήταν απλώς κορυφαίες επιδόσεις, ήταν τα διαπιστευτήρια του επόμενου Παγκόσμιου Πρωταθλητή, κι’ όταν στο τέλος του ’87 πηγαίνει στην McLaren, το ’88 δεν αφήνει κανένα περιθώριο στον Prost.\nΟ έτερος Βραζιλιάνος μετράει ήδη δύο τίτλους (’81 και ’83) με Brabham, ενώ το ’87 θα κατακτήσει και τον τελευταίο του με Williams Renault. Δεν είναι ιδιαίτερα φιλόφρων απέναντι στον συμπατριώτη για τον οποίον είτε εκφράζεται με απαξιωτικές κουβέντες, είτε αφήνει διάφορα υπονοούμενα.\nΟ πείσμων Βρετανός θα περιμένει μέχρι το ’93, ώστε να κατακτήσει τον τίτλο με την ασυναγώνιστη FW 14/B με σχεδόν διπλάσιους βαθμούς από τον runner up και team mate του, Patrese, με 9 νίκες σε μια σεζόν.\nΤην επόμενη χρονιά δεν θα διστάσει να περάσει στην άλλη άκρη του Ατλαντικού να οδηγήσει για την Newman Haas στο PPG Indy. Έκανε pole και νίκη στoν πρώτο αγώνα, σημείωσε συνολικά πέντε νίκες, επτά poles και ρεκόρ γύρων (603) για ντεμπιτάν που ήταν επικεφαλής. Στέφθηκε Πρωταθλητής. Ο πρώτος rookie! Ο τρίτος Ευρωπαίος. Ήταν 40 χρονών!\nΟ Prost ήταν ήδη Πρωταθλητής το ’85 με την McLaren, θα διπλασίαζε τους τίτλους του λίγους μήνες μετά από αυτή την εικόνα, θα επαναλάμβανε το ’89, team mate πια του Ayrton και το ’93 με την πρωτοποριακή Williams θα τους κάνει τέσσερις, σημειώνοντας και τις τελευταίες επτά νίκες της καριέρας του.\nΤέσσερις αγωνιζόμενοι των προηγούμενων γενεών, έντεκα συνολικά τίτλοι και μια νότα νοσταλγίας από το όχι και τόσο μακρινό παρελθόν…\nShare the post "Η ιστορία μιας ξεχωριστής φωτογραφίας…!"


Stratfor | My Blog\nStratfor Leave a comment\nΟ Καθένας κάνει και μια ανάλυση. Άλλωστε για να κάνουν όλοι αυτοί αναλύσεις πληρώνονται και μάλιστα χοντρά.\nΗ Ελλάδα αν το δούμε ιστορικά, κάθισε πάντα στα μεγάλα γεγονότα στο τραπέζι των νικητών, όπως το έχω γράψει επανειλημμένα. Η Τουρκία όχι.\nΕίμαι απόλυτα σίγουρος ότι αυτοί οι τύποι δεν ξέρουν από κβαντική μηχανική και άλλες τέτοιες επιστήμες.\nΑγνοούν την πραγματικότητα οι αναλυτές του statfor. Το μόνο χρήσιμο που έχει η Έρευνα είναι ότι μια έξοδος από το Ευρώ της Ελλάδος θα στοιχήσει στην Ευρωζώνη τουλάχιστον 2 τρις Ευρώ.\nΕπίσης οι αναλυτές δε μας λένε τι επιπτώσεις θα έχει αυτό στην Αμερικανική Οικονομία και στην Παγκόσμια.\nΗ Αμερική καλό είναι να μην κάνει βλακείες και λάθη σε τόσο κρίσιμες εποχές. Σε ένα τραπέζι νικητών κάθονται πολλοί. Αυτό που μετρά είναι να κάθεσαι στο τραπέζι των νικητών. Αρκετές φορές σε τέτοια τραπέζια κάθονται και οι «φτωχοί συγγενείς». Υπήρξα «φτωχός συγγενής» αρκετές φορές, άλλοτε αρνήθηκα να παραβρεθώ και άλλοτε παραβρέθηκα. Τις περισσότερες φορές δεν παραβρέθηκα. Ήμουν ένας πολύ απαιτητικός «φτωχός συγγενής». Αν το Σύμπαν θέλει την Ελλάδα να κάθετε στο τραπέζι των νικητών, τότε οι οικοδεσπότες πρέπει να το δεχτούν. Αν θέλουν να είναι νικητές.\nΤο Ευρώ βέβαια είναι μια υπόθεση της Γερμανικής και της Γαλλικής σκέψης. Είμαι πολύ περίεργος να δω πως θα το αντιμετωπίσουν.\nΟι Αναλύσεις και τα άρθρα που δημοσιεύει η Μπιλντ, θα κάψουν τους Γερμανούς.\nΔύο τρις. ευρώ θα κοστίσει στα ταμεία της Ε.Ε. ενδεχόμενη χρεοκοπία του ελληνικού κράτους, σύμφωνα με απόρρητη έκθεση του αμερικανικού Ινστιτούτου Stratfor, την οποία δημοσίευσε η σαββατιάτικη έκδοση της εφημερίδας «Μπιλντ».\nΓια να σωθεί η Ιταλία, θα απαιτούνταν άλλα 800 δισ. ευρώ. Το Ταμείο για τη διάσωση της Ευρώπης θα έπρεπε να διαθέτει πάνω από 2 τρισ. ευρώ. Οσο δεν υπάρχει ένα τέτοιο ταμείο, η Ελλάδα δεν μπορεί να αποκλειστεί από το ευρώ, καταλήγει η έκθεση της Stratfor, που δημοσίευσε η γερμανική «Μπιλντ». *\nΒάζω και μια άλλη ανάλυση, που λέει ότι η Γερμανία θα είναι η πρώτη χώρα που θα βγει από το Ευρώ και όχι η Ελλάδα. Άλλος κάνει την Ανάλυση.\nΗ κατάσταση της ευρωπαϊκής οικονομίας σήμερα είναι κρίσιμη.\nΣτη δεκαετία του 1970, ο διαφωνών Σοβιετικός ιστορικός Andrei Amalrik είχε γράψει ένα βιβλίο με τίτλο «Θα επιβιώσει η Σοβιετική Ένωση μέχρι το 1984»;.\nΟι αγορές το γνωρίζουν, για αυτό και τα ελληνικά ομόλογα που ωριμάζουν τον Μάρτιο, πωλούνται στη μισή τους αξία.\nΤα νέα επιτόκια που θα κληθεί να πληρώσει η Ελλάδα για να μετακυλίσει τα χρέη της θα είναι απαγορευτικά. Και οι απλοί Έλληνες επαναστατούν απέναντι σε αυτή την άσκοπη άσκηση οικονομικής ορθοδοξίας. Ας αφεθεί η Ελλάδα να χρεοκοπήσει, και πάμε παρακάτω.\nΣτην Ελλάδα δεν θα έπρεπε να είχε επιτραπεί η συμμετοχή στο ευρώ, αλλά αυτό έγινε επειδή το νέο νόμισμα δεν αφορούσε σε οικονομικά πλεονεκτήματα, αλλά θεωρούνταν ένα όχημα προς την ευρωπαϊκή ολοκλήρωση.\nΠρακτικά, αυτό σήμαινε πως οι αδύναμες οικονομίες, όπως αυτή της Ελλάδας, που σε φυσιολογικές συνθήκες δεν θα μπορούσαν να πάρουν φτηνά δάνεια, άρχισαν να δανείζονται με γερμανικά και γαλλικά επιτόκια. Για αυτό και αυτές το εκμεταλλεύτηκαν, δανειζόμενες ανεξέλεγκτα.\nΌλα είναι έτοιμα για το μπαμ του Οκτώβρη. Ας ελπίσουμε πως αυτό δεν θα συμβεί. Τα πράγματα όμως δείχνουν ακριβώς όπως και το 2008.\nΚανένα από τα προβλήματα του 2008 δεν έχουν διορθωθεί, – σωστό αυτλο, η εφεση δεν εκανε το μητρωο λευκο – και το παγκόσμιο οικονομικό σύστημα είναι σήμερα ακόμη πιο εύθραυστο, από την εποχή του Β`ΠΠ.\nΣχόλιο: Είμαστε μέσα στον Οκτώβριο οπότε μένει να δούμε τι θα δούμε.\nΠάντως μέχρι στιγμής, η περιοχή των 10.800 μονάδων είναι το πρώτο ισχυρό όριο που πρέπει να σπάσει ο DJ για να πάει κάτω. Για να το σπάσει πρέπει να υπάρχει σοβαρός λόγος και να γίνει παιχνίδι με πολύ χρήμα.\nΤο σίγουρο είναι ότι πρέπει να έχεις μετρητά ή κάποιο αντιστάθμισμα αντίθετης κίνησης. Όσοι είναι έμπειροι από οικονομικά δεν έχουν κανένα λόγο να ανησυχούν. Έχουν αντισταθμίσματα.\nΣήμερα υπάρχουν τόσα εργαλεία που για να χάσεις χρήματα πρέπει να είσαι χαζός. Μιλώ πάντα για τους μεγάλους παίκτες.\nΕπίσης δεν πρέπει να ξεχνάτε όλοι έναν σοβαρό κανόνα: Τα κέρδη πρέπει να τα παίρνετε και όχι να είστε άπληστοι.\nPosted October 3, 2011 by bmplefour in Stratfor\n« Για το Χρήμα της Διαφήμισης.\nBridge Bank για την Proton Bank; Μένει να δούμε. »


Τα Μέγαρα. Η πανάρχαια Μεγαρική γη της Αττικής. : Μελάμποδος: ήρωας - μάντης - ιατρός των αρχαίων Μεγάρων.\nΜελάμποδος: ήρωας - μάντης - ιατρός των αρχαίων Μεγάρων.\nΤα ερείπια του πανάρχαιου θεραπευτηρίου του Μελάμποδος στα Αιγόσθενα που διοικητικά σήμερα ανήκει στο Δήμο Μάνδρας- Ειδυλλίας.\nΓιορτάζονταν κάθε χρόνο τα ‘’Μελαμπόδεια’’ προς τιμή του Μελάμποδος, στο Ιερό του στα Μέγαρα (1η), όπου τελούνταν αγώνες κι ο νικητής έπαιρνε ως έπαθλο ένα μέρος των θυσιαζόμενων σφαγίων.\n(2η ) Μάντη τον αναφέρουν οι περισσότεροι αρχαίοι συγγραφείς.\n(5η) Μέρος απ’ την ομιλία του Ιατρού Παναγιώτη Ν. Τσελφέ, στην τελετή απονομής "Βραβείων Ανδρέα Λεούση", 31 Ιανουαρίου 2010, στο Σύλλογο Αργείων "Ο Δαναός".\nΑναρτήθηκε από megareon στις 6:50 μ.μ.\nΕτικέτες Αρχαίες επιστήμες και θεραπευτήρια


IBM Smarter Commerce: Προηγμένη πλατφόρμα κοινωνικής ανάλυσης | Martech Zone\nΠαρασκευή Σεπ 27, 2013 Παρασκευή Σεπ 27, 2013 Douglas Karr\nSmarter Commerce της IBM οι υπηρεσίες έχουν εξελιχθεί για την επιχείρηση και υιοθετούν πλήρως τόσο τις κινητές όσο και τις κοινωνικές στρατηγικές. Ο στόχος της πλατφόρμας Advanced Social Analytics είναι να βελτιώσουν την εξατομίκευση χρησιμοποιώντας τη δύναμη των μέσων κοινωνικής δικτύωσης και των μεγάλων δεδομένων.\nΤο IBM Smarter Commerce προηγμένο κοινωνικό analytics η πλατφόρμα εξορύσσει και συλλέγει το κοινωνικό αποτύπωμα του καταναλωτή και ενσωματώνει την επιχειρηματική ευφυΐα για να εξυπηρετεί εξατομικευμένες συστάσεις. Ο συνδυασμός του κοινωνικού αποτυπώματος του καταναλωτή και της ιστορικής σχέσης παρέχει μια προγνωστική ευκαιρία για λήψη πιο κερδοφόρων αποφάσεων και σας δίνει τη δυνατότητα να εξατομικεύσετε τις συνδέσεις με τους πελάτες σας.\nΤα κυριότερα σημεία της πλατφόρμας Advanced Social Analytics:\nΑξιοποιεί το κοινωνικό αποτύπωμα του καταναλωτή για να δημιουργήσει νέες ροές εσόδων και να αυξήσει τις πωλήσεις upsell και cross selling παρέχοντας πιο εξατομικευμένες προσφορές.\nΒελτιώνει την αφοσίωση και προβλέπει τις ανάγκες των πελατών σας προτείνοντας προϊόντα που εμπιστεύονται το κοινωνικό δίκτυο του καταναλωτή.\nΑυξάνει την πληροφόρηση των προϊόντων και την ικανοποίηση των πελατών με συνοπτική κριτική και ανάλυση συναισθημάτων που εξορύσσεται από το κοινωνικό δίκτυο.\nΕτικέτες: Προηγμένη πλατφόρμα κοινωνικής ανάλυσηςαμέσωςμεγάλα δεδομέναΕμπόριοIBMIBM Smarter CommerceΕξυπνότερο εμπόριοκοινωνικό εμπόριοsocial media\nΜελέτη παλμών ψηφιακού μάρκετινγκ 2013


Τριφυλιακά Νέα: Νοεμβρίου 2008\nΑΠΑΡΑΔΕΚΤΗ ΣΥΜΠΕΡΙΦΟΡΑ ΥΠΑΛΛΗΛΩΝ ΤΟΥ ΟΤΕ ΚΥΠΑΡΙΣΣΙΑΣ\nΑΠΙΣΤΕΥΤΑ πράγματα διαβάζουμε στο blog Βρε ΟΥΣΤ απο ΄δω.\nΠολίτης που πληρώνει τον ΟΤΕ για να πληρώνονται ΟΡΙΣΜΕΝΑ ΚΩΘΩΝΙΑ ΣΤΟΝ ΟΤΕ μίλησαν άσχημα, σαν κάτι αλήτες της Τρούμπας....\nΔιαβάσαμε ήμερα το πρωί στο blog Βρε ΟΥΣΤ απο ΄δω μια απίστευτη καταγγελία πολίτη που αναφέρει λεπτομερώς την άθλια φραστική επίθεση από τον υπεύθυνο τεχνικό για τα ADSL τις νέες συνδέσεις.\nΜόλις φτάνω στο γραφείο βρίσκω όλους τους λεβέντες τεχνικούς εκεί, μαζί και τον υπεύθυνο τεχνικό για τα ADSL τις νέες συνδέσεις κλπ.. Τον Γίωργο τον ψηλό με το κεφάλι ταψί γαλβανισμένο απο την καράφλα ;; Αυτόν ..\nΑμέσως μόλις με βλέπει και χωρίς να προλάβω να μιλήσω, μου λέει :\n"Δεν σε ακούω εσένα.\nΑντε γαμ... μαλάκ .. τσακίσου από εδω μέσα .. "\nΚουβέντα υπαλλήλου του Ο.Τ.Ε , σε 35 χρονο επιχειρηματία , επιστήμονα πληροφορικής. Νομίζω μπορεί να φανταστεί ο καθένας το τι συνέβει μετά..\nΗ συμπεριφορά αυτού το καρεκλοκένταυρου τεμπελχανά που αντί να είναι έξω για να εξυπηρετήσει τους πολιτες που έχουν βλάβες καθεται στο γραφείο του και πίνει το καφεδάκι του, θεώρησε σκόπιμο να βρίσει τον πολιτη που ΤΟΛΜΗΣΕ να ενοχλήσει το πρωϊνό του καφεδάκι πρέπει να γίνει γνωστή στο Πανελλήνιο και να στιγματιστεί ΔΗΜΟΣΙΑ. Ο φίλος μας φυσικά απευθύνθηκε με καταγγελία στην ΕΕΤΤ και είμαστε βέβαιοι ότι η τελευταία να ξεριζώσει μερικά μπαλάκια από αυτούς τους καρεκλοκένταυρους που την έχουν δει εξουσία και την υπηρεσία ως τσιφλίκι του πατέρα τους. Η στάση τους πρέπει να στιγματιστεί ΔΗΜΟΣΙΑ ΑΠΟ ΟΛΟΥΣ ΜΑΣ. Φυσικά απ΄ότι ξέρουμε το θεμα θα κυκλοφορήσει σε πολλά Μεσσηνιακά blogs. Eμείς εδώ το αναδείξαμε. Αναδείξτε το και εσείς. ΣΤΙΓΜΑΤΙΣΤΕ ΔΗΜΟΣΙΑ αυτούς που σας μιλάνε άσχημα. Αυτούς που την έχουν δει εξουσία και μιλάνε απαξιωτικά στον πολίτη.\nΟλόκληρο το κείμενο της καταγγελίας στο "Βρε Ούστ απο 'δω."\nΑναρτήθηκε από Trifyliakanea στις 3:13 μ.μ. 0 σχόλια\nΣτο Νοσοκομείο Κυπαρισσίας πήγαν οι “Ιππείς της Πύλου”\nΣτο Νοσοκομείο της Κυπαρισσίας βρέθηκαν πριν από λίγες μέρες «Οι Ιππείς της Πύλου» του Νίκου Καλογερόπουλου, και αυτό καθώς εκεί γυρίστηκε μια από τις σκηνές της ταινίας που αυτή την περίοδο στη Μεσσηνία ο πολυτάλαντος συμπατριώτης μας (Φιλιατρινός στην καταγωγή) καλλιτέχνης.\nΑπό ό,τι μάθαμε η σκηνή αφορούσε τη μεταφορά ενός εκ των πρωταγωνιστών της ταινίας σε νοσοκομείο και την νοσηλεία του εκεί.\nΤα γυρίσματα έγιναν αργά το βράδυ, μετά τα μεσάνυχτα, προκαλώντας την έκπληξη όσων δεν είχαν ενημερωθεί και είδαν τα τηλεοπτικά συνεργεία.\nΠριν από λίγες μέρες δε, στο πλαίσιο των γυρισμάτων είχε διατεθεί και το ασθενοφόρο του Κέντρου Υγείας Γαργαλιάνων για ανάλογη σκηνή.\nΑπό ό,τι φαίνεται τα νοσοκομειακά γυρίσματα δεν έχουν ολοκληρωθεί και έτσι, όπως πληροφορηθήκαμε, μια ακόμη σκηνή θα γυριστεί αυτή την εβδομάδα στο Νοσοκομείο της Κυπαρισσίας.\nΑναρτήθηκε από Trifyliakanea στις 2:15 μ.μ. 0 σχόλια\nAπό το Δεκέμβριο τέλος η πίστωση στα φάρμακα\nΝα σταματήσουν να δίνουν επι πιστώσει φάρμακα στους ασφαλισμένους του Δημοσίου αποφάσισε ομόφωνα ο Φαρμακευτικός Σύλλογος Μεσσηνίας στην γενική του Συνέλευση.\nΑπό 1η Δεκεμβρίου οι ασφαλισμένοι του Δημοσίου θα πληρώνουν τα φάρμακα τους από την τσέπη τους.\nΣε δηλώσεις του ο γραμματέας του φαρμακευτικού συλλόγου Μεσσηνίας Στέφανος Καμινιώτης είπε:\nΑπό 1/12/08 και ο Φαρμακευτικός Σύλλογος Μεσσηνίας δηλαδή και τα φαρμακεία στην Μεσσηνία, θα σταματήσουν την επι πιστώσει χορήγηση φαρμάκων στους ασφαλισμένους του Δημοσίου.\nΑυτό σημαίνει οτι ο ασφαλισμένος θα πληρώνει την αξία της συνταγής ολόκληρης στο φαρμακείο, θα πάρει την απόδειξη για όλο το κόστος της συνταγής, και α πάει ο ασφαλισμένος στο Δημόσιο να εισπράξει τα χρήματα.\nΟι φαρμακοποιοί είναι απλήρωτοι αυτή την στιγμή. Έχουν να πληρωθούν απο τον λογαριασμό του Μαϊου. Δηλαδή είμαστε κοντά στους 6 μήνες και απ΄ότι ακούγεται η πρόθεση να γίνει κάποια πληρωμή είναι κοντά στον Φλεβάρη.\nΑυτό σημαίνει ότι θα υπάρχει στους 9 μήνες η καθυστέρηση στους λογαριασμούς, και όπως καταλαβαίνετε το φαρμακείο οδηγείται σε ένα οικονομικό αδιέξοδο.\nΕίναι αδύνατον από πλευράς μας να συνεχιστεί άλλο αυτή η κατάσταση.\nΔεν αφορά μόνο το Δημόσιο. Υπάρχουν και άλλα ασφαλιστικά ταμεία τα οποία καθυστερούν τις πληρωμές, και ενδεχομένως και για αυτά τα ταμεία να λάβουμε τα ίδια μέτρα.\nΔηλαδή να σταματήσουμε να χορηγούμε με πίστωση τα φάρμακα.\nΟι φαρμακοποιοί της Μεσσηνίας διεκδικώντας τα χρήματα τους από τον Οργανισμό Περίθαλψης Ασφαλισμένων Δημοσίου (Ο.Π.Α.Δ.) αποφάσισαν να συμμετάσχουν και στην απεργία στις 26 Νοεμβρίου.\nΟ γραμματέας του φαρμακευτικού συλλόγου Μεσσηνίας Στέφανος Καμινιώτης είπε και για την απεργία της 26ης Νοεμβρίου.\nΑποφασίσαμε να υπάρχει συμμετοχή στην απεργία που έχει προκηρύξει για τις 26/11/2008 ο Πανελλήνιος Φαρμακευτικός Σύλλογος.\nΠιστεύουμε ότι η απεργία θα έχει καθολική συμμετοχή.\nΡεπορτάζ: Φιλιατρά News Διαβάστε περισσότερα για το θέμα...\nΑναρτήθηκε από Trifyliakanea στις 2:04 μ.μ. 0 σχόλια\nΣΥΓΚΕΝΤΡΩΣΗ ΔΙΑΜΑΡΤΥΡΙΑΣ ΤΩΝ ΑΓΡΟΤΩΝ ΣΗΜΕΡΑ ΣΤΗΝ ΧΩΡΑ ΤΡΙΦΥΛΙΑΣ\nΣΥΓΚΕΝΤΡΩΣΗ ΔΙΑΜΑΡΤΥΡΙΑΣ ΠΡΑΓΜΑΤΟΠΟΙΟΥΝ ΣΗΜΕΡΑ ΣΤΙΣ 6 ΩΡΑ ΤΟ ΑΠΟΓΕΥΜΑ ΣΤΗΝ ΧΩΡΑ ΤΡΙΦΥΛΙΑΣ ΟΙ ΑΓΡΟΤΕΣ ......\nΚΥΡΙΟ ΑΙΤΗΜΑ ΝΑ ΔΟΘΟΥΝ ΑΠΟΖΗΜΙΩΣΕΙΣ ΓΙΑ ΤΙΣ ΤΕΡΑΣΤΙΕΣ ΚΑΤΑΣΤΡΟΦΕΣ ΠΟΥ ΕΧΟΥΝ ΠΑΘΕΙ ΣΤΙΣ ΕΛΙΕΣ ΤΟΥΣ ΑΠΟ ΤΟΝ ΠΕΡΥΣΙΝΟ ΠΑΓΕΤΟ , ΚΑΘΩΣ ΕΧΟΥΝ ΧΑΣΕΙ ΠΑΝΩ ΑΠΟ 70% ΤΗΣ ΠΑΡΑΓΩΓΗΣ ΤΟΥΣ ΕΝΩ ΣΕ ΟΡΙΣΜΕΝΕΣ ΠΕΡΙΠΤΩΣΕΙΣ ΦΤΑΝΕΙ ΚΑΙ ΤΟ 100% .......\nΕΠΙΣΗΣ ΘΑ ΤΕΘΟΥΝ ΚΑΙ ΤΑ ΆΛΛΑ ΖΗΤΗΜΑΤΑ ΠΟΥ ΑΦΟΡΟΥΝ ΤΟ ΛΑΔΙ ΟΠΩΣ ΟΙ ΧΑΜΗΛΕΣ ΤΙΜΕΣ ΠΟΥ ΥΠΑΡΧΟΥΝ ΦΕΤΟΣ .... ΑΛΛΑ ΚΑΙ Η ΕΠΕΚΤΑΣΗ ΤΟΥ ΠΟΠ ΣΕ ΟΛΗ ΤΗΝ ΜΕΣΣΗΝΙΑ\nΠηγή: CosmosNews Διαβάστε περισσότερα για το θέμα...\nΑναρτήθηκε από Trifyliakanea στις 2:43 μ.μ. 0 σχόλια\nΤοποθέτηση κάμερας της τροχαίας στο Καλό Νερό\nΣτην δύσκολη οικονομική συγκυρία που είμαστε και πάρα πολλοί συνάνθρωποι μας περνάνε δύσκολα, το οικονομικό επιτελείο της Κυβέρνησης αντί να δώσει κάποια χρήματα για να ανακουφίσει λιγάκι τον κόσμο σπαταλάει χρήματα για τοποθέτηση καμερών.\nΚάνοντας ρεπορτάζ σήμερα το πρωί στο Καλό Νερό είδαμε και φωτογραφίσαμε μία κάμερα ελέγχουν των.... "κακών" παραβατών που θα αποφέρουν στα ταμεία του υπουργείου οικονομικών χρήμα για ψίλου πήδημα.\nΨάξαμε την γύρω περιοχή στην κατεύθυνση από Καλό Νερό προς Γιανιστοχώρι αλλα δεν βρήκαμε καμία κάμερα.\nΨάξαμε στην περιοχή από Καλό Νερό προς αλλαγή για 4 χιλιόμετρα αλλά ούτε σε αυτό το τμήμα βρήκαμε κάτι.\nΤο μόνο μέρος που υπάρχει κάμερα είναι στο τμήμα από το Καλό Νερό προς Κυπαρισσία.\nΗ κατεύθυνση που κοιτά η κάμερα είναι μάλλον προς το καλό νερό. Είναι καλυμμένο το κουτί και δεν φαίνεται η κατεύθυνση σκόπευσης.\nΚατα 99% κοιτάει προς το Καλό Νερό.\nΗ κάμερα δεν είναι ακόμα σε λειτουργία. Το πίλαρ που βρίσκεται κάτω από την Κάμερα Δεν έχει μέσα ρολόϊ της ΔΕΗ ή κάποια μηχανισμό. Είναι άδειο.\nΚινούμενοι από Κυπαρισσία προς Καλό Νερό είδαμε μια ταμπέλα προειδοποιητική που κάνει λόγο για ύπαρξη κάμερας. Λίγο πιο μετά είδαμε και την Κάμερα.\nΕκτός από εκείνο το σημείο με την προειδοποιητική πινακίδα ΔΕΝ ΕΙΔΑΜΕ ΠΟΥΘΕΝΑ ΚΑΜΙΑ ΑΛΛΗ προειδοποιητική ταμπέλα για κάμερα.\nΚαι μάλιστα αν η κάμερα κοιτά προς Καλό Νερό ΟΥΔΕΙΣ προειδοποιείται για ύπαρξη τεχνικών τρόπων ελέγχου παραβίασης του ΚΟΚ.\nΜη υποψιασμένοι λοιπόν θα τρέχουν με αποτέλεσμα να τους τσακώσει αύριο η Κάμερα και να τους πάει στο σπίτι η "λυπητερή".\nΔΕΙΞΤΕ ΛΟΙΠΟΝ ΠΡΟΣΟΧΗ.\nΣας παραθέτουμε φωτογραφίες από την ύπαρξη της κάμερας.\nΕπικοινώνησα με φίλο που ασχολείται με τέτοια θέματα γενικά σε κάποιο Forum (καλύτερα να μην πούμε όνομα του Forum) και μου είπε ότι η κάμερα φωτογραφίζει το πίσω μέρος του αυτοκίνητου αυτών που κατευθύνονται προς το βενζινάδικο της AVIN. (Φωτό 4)\nΔΕΙΞΤΕ ΛΟΙΠΟΝ ΠΡΟΣΟΧΗ για να μην σας στείλουν την λυπητερή.\nΌχι τίποτε άλλο αλλά για να μην πληρώνετε κοροϊδίστικα φράγκα στον Υπουργό Οικονομικών.\nΑναρτήθηκε από Trifyliakanea στις 2:27 μ.μ. 0 σχόλια\nΣτη συνέχεια ακολούθησε διαλογική συζήτηση μεταξύ των μελών της Επιτροπής κατά την οποία η Επιτροπή, αφού είδε τα στοιχεία του φακέλου και τις σχετικές διατάξεις του Νόμου και, αφού σκέφτηκε σύμφωνα με τον Νόμο, δέχθηκε την εισήγηση και Ομόφωνα αποφάσισε και δέχθηκε την προσφυγή της «ΙΩΝΑΣ ΤΕΧΝΙΚΗ Α.Ε.» κατά της σιωπηρής απόρριψης από το Γ.Γ.Π.Π. κατά της υπ’ αριθ. 159/2008 απόφαση του Δ.Σ. Κυπαρισσίας\nκαι α) Ακυρώνει αυτή και β) Ακυρώνει την υπ’ αριθ. 159/2008 απόφαση του Δ.Σ. Κυπαρισσίας.\nΠηγή: Επικαιρότητα Διαβάστε περισσότερα για το θέμα...\nΑναρτήθηκε από Trifyliakanea στις 2:13 μ.μ. 0 σχόλια\nΑλλάζει προσεχώς διοίκηση, διοικητή και Διοικητικό Συμβούλιο, στο Γενικό Νοσοκομείο – Κ.Υ. Κυπαρισσίας; «Ναι», όπως πληροφορηθήκαμε από έγκυρη πηγή που γνωρίζει καλά, πρόσωπα, πράγματα και καταστάσεις στην 6η Υγειονομική Περιφέρεια και το Υπουργείο Υγείας και Κοινωνικής Αλληλεγγύης!\nΑναρτήθηκε από Trifyliakanea στις 6:07 μ.μ. 0 σχόλια\nΠλαστογράφοι, και μαστροποί πιάστηκαν στους Γαργαλιάνους\nΑπό την προανάκριση όμως προέκυψε και ότι ο 23χρονος Βούλγαρος σε συνεργασία με έναν Αλβανό και ένα Ρουμάνο, παρέδωσαν τον περασμένο Αύγουστο μια γυναίκα 27 ετών από τη Ρουμανία, προς εκμετάλλευση, σε άνδρα ελληνικής καταγωγής ενώ, εν συνεχεία αποδείχτηκε πως ο Ρουμάνος προήγαγε στην πορνεία μια συμπατριώτισσά του 19 ετών, στην ευρύτερη περιοχή των Γαργαλιάνων.(ποιο χωριό να είναι άραγε;)\nΑναρτήθηκε από Trifyliakanea στις 1:10 μ.μ. 0 σχόλια\nΓνωρίζουμε πολυ καλά τι έπαθαν οι συνάδελφοι κτηνοτρόφοι απο τα αντίστοιχα βιομηχανικά καρτέλ γάλακτος.\nΑναρτήθηκε από Filiatra News στις 5:07 μ.μ. 0 σχόλια\nΤιμή 2,45 ευρώ το κιλό μέχρι και 9 δέκατα όρισε ο Αγροτικός Συνεταιρισμός Γαργαλιάνων για το ελαιόλαδο.\nΌπως μας ενημέρωσε ο πρόεδρος του συνεταιρισμού Ηλίας Βαρούτσος, αρχίζουν και βελτιώνονται οι ποιότητες ελαιολάδου, λόγω της βροχής, ενώ αυτές τις μέρες φεύγουν τα πρώτα 2 βυτία για την Ιταλία.\n«Δειλά δειλά ξεκινά και η τυποποίηση, γιατί δεν έχουμε ακόμα μεγάλες ποσότητες», παρατήρησε ο κ. Βαρούτσος.\nΠηγή: Ελευθερία Διαβάστε περισσότερα για το θέμα...\nΑναρτήθηκε από Filiatra News στις 3:50 μ.μ. 0 σχόλια\nΠροτάσεις από ΔΕΗ για την Πύλο\nΑπάντηση σε ερώτηση του βουλευτή Μεσσηνίας, Δ. Κουσελά σχετικά με θέμα το κλείσιμο των υποκαταστημάτων της Δ.Ε.Η στην Πύλο και την εξυπηρέτηση των κατοίκων της περιοχής, δόθηκε δια μέσω του υπουργού Ανάπτυξης από τον πρόεδρο και διευθύνοντα σύμβουλο της ΔΕΗ, Παναγιώτη Αθανασόπουλο.\nΟ κ. Αθανασόπουλος συγκεκριμένα αναφέρει τα εξής: «Η Δ.Ε.Η ως η μεγαλύτερη εταιρεία ηλεκτρικής ενέργειας στην Ελλάδα και ανάμεσα στις μεγαλύτερες ηλεκτρικές εταιρείες της Ευρώπης χαράσει τη στρατηγική της σε όλους τους τομείς που δραστηριοποιείται (παραγωγή, μεταφορά, διανομή και προμήθεια ηλεκτρικής ενέργειας) με γνώμονα τη διαρκή βελτίωση της αποδοτικότητάς της, προς όφελος των πελατών της, των εργαζομένων της, των μετοχών της και του κοινωνικού συνόλου γενικότερα.\nΕιδικότερα, για τη βελτίωσή της στα θέματα της προμήθειας ηλεκτρικής ενέργειας κι εξυπηρέτησης των 7,4 εκατομμυρίων πελατών της, παρακολουθεί όλες τις διεθνείς εξελίξεις στα σύγχρονα συστήματα και μεθόδους εξυπηρέτησης, συγκρίνει τις αποδόσεις της με τις καλύτερες διεθνείς πρακτικές και στη συνέχεια μελετά, σχεδιάζει και εφαρμόζει με τις κατάλληλες προσαρμογές τα συστήματα αυτά στην Ελληνική αγορά.\nΣτα πλαίσια αυτά ήδη προσφέρει στους πελάτες της νέους σύγχρονους τρόπους εξυπηρέτησης, όπως ενδεικτικά αναφέρονται, εξόφληση των λογαριασμών μέσω παγίων εντολών τραπέζης, μέσω ΑΤΜ ή και ταμείων συνεργαζομένων τραπεζών, μέσων των ΕΛΤΑ, αλυσίδων Super Market και άλλων εταιρειών που δραστηριοποιούνται στον τομέα των εισπράξεων λογαριασμών για τρίτους.\nΕξυπηρέτηση των πελατών της από οποιοδήποτε κατάστημα της Δ.Ε.Η. για οποιοδήποτε θέμα τους. Εγκατάσταση και λειτουργία Ηλεκτρονικού Κέντρου Αλληλογραφίας (e-mail) μέσω της ιστοσελίδας της Δ.Ε.Η. για άμεση εξυπηρέτηση.\nΔιάθεση στην Ιστοσελίδα της Δ.Ε.Η. λεπτομερών απαντήσεων για τα συχνότερα ερωτήματα των πελατών.\nΕπιπλέον, έχει ήδη προγραμματιστεί για το άμεσο μέλλον η εφαρμογή της εξυπηρέτησης μέσω του Διαδικτύου και της πλήρους τηλεφωνικής εξυπηρέτησης των πελατών πανελλαδικά με σύγχρονα μηχανογραφικά συστήματα και Call Centers.\nΕιδικότερα για τους πελάτες της ευρύτερης περιοχής της Πύλου η εξόφληση των λογαριασμών θα μπορεί να γίνει μέσω των ΕΛΤΑ, στις συνεργαζόμενες τράπεζες στην Πύλο (Αγροτική, Εμπορική και Εθνική) καθώς και στην εταιρεία ταχυμεταφορών ACS που βρίσκεται στην πλατεία Οικονομίδη, καθώς και στο κατάστημα ηλεκτρικών ειδών του κ. Σάκκουλα Αθανάσιου ,που βρίσκεται επί της οδού Φιλελλήνων 8 στην Πύλο, που τους παρέχουν συναφείς υπηρεσίες με τη Δ.Ε.Η.\nΕπιπλέον, έχουν ήδη γίνει οι απαραίτητες ενέργειες, ώστε στα ΕΛΤΑ Πύλου και στην Αγροτική Τράπεζα να υπάρχει η δυνατότητα εξόφλησης και μετά τη λήξη του λογαριασμού χωρίς καμία επιβάρυνση. Για τα υπόλοιπα εμπορικά τους θέματα θα εξυπηρετούνται τηλεφωνικά είτε με επιτόπια μετάβαση στα παρακείμενα καταστήματα, είτε στην Καλαμάτα, είτε στα Φιλιατρά, είτε σε οποιοδήποτε άλλο κατάστημα της Δ.Ε.Η.\nΤέλος σημειώνεται ότι η οργάνωση των περιφερειακών κλιμακίων της Δ.Ε.Η. Α.Ε. και η βέλτιστη αξιοποίηση του υπάρχοντος προσωπικού της αποτελεί αντικείμενο συνεχούς μελέτης των αρμοδίων Υπηρεσιών της ώστε να εξασφαλίζεται η καλύτερη δυνατή εξυπηρέτηση του κοινωνικού συνόλου σε κάθε γεωγραφικό χώρο με βάση τις συνθήκες, που διαμορφώνονται κάθε φορά, σε συνδυασμό με τη συγκράτηση του κόστους εκμετάλλευσης σε αποδεκτά επίπεδα».\nΑναρτήθηκε από Filiatra News στις 1:00 μ.μ. 0 σχόλια\nΚαινοτόμες πρωτοβουλίες από το Τριφυλιακό Ερασιτεχνικό Θέατρο\nΚαινοτόμες θεατρικές πρωτοβουλίες αναλαμβάνει για τη χειμερινή σεζόν το Τριφυλιακό Ερασιτεχνικό Θέατρο, γιατί καινοτομία και τόλμημα είναι όταν ένα ερασιτεχνικό σχήμα προχωράει στην ίδρυση Πειραματικής Σκηνής.\nΗ πρώτη δραστηριότητα είναι ήδη σε εξέλιξη και αφορά στην προετοιμασία ενός δεκάλεπτου σατιρικού δρώμενου, με το έργο “Το δώρο“ του Νιλ Σάιμον σε σκηνοθεσία Βασίλη Φλώρου.\nΜε το συγκεκριμένο έργο το ΤΕΘ θα υποβάλει υποψηφιότητα στο πρώτο Φεστιβάλ Σατιρικού Δρώμενου που θα γίνει στην Πάτρα στο τέλος Ιανουαρίου.\nΣτην συγκεκριμένη θεατρική παραγωγή παίζουν οι ερασιτέχνες ηθοποιοί:\nΔημήτρης Δημητρίου, Ελένη Πετροπούλου, Κωνσταντίνος Φιλντίσης.\nΚαινοτομία για το ΤΕΘ είναι και το Θεατρικό Εργαστήρι που ξεκινάει και απ’ το οποίο θα προκύψει η επόμενη παραγωγή του σχήματος.\nΤο εργαστήρι αναλαμβάνει ο επαγγελματίας σκηνοθέτης Κώστας Δριμυλής που θα ξεκινήσει σεμινάρια στις αρχές Δεκέμβρη ώστε μέσα από εκεί να προκύψουν και οι ηθοποιοί που θα παίξουν στην παράσταση, για την οποία -εκτός απροόπτου- πρόβες θα ξεκινήσουν στις αρχές Ιανουαρίου.\nΤο Θεατρικό Εργαστήρι θα γίνεται τρεις φορές την εβδομάδα και μέσα απ’ τη διαδικασία αυτή δεν θα προκύψουν μόνο αυτοί που θ’ ανέβουν στη σκηνή αλλά και το έργο που θα ανεβάσουν. Η συμμετοχή είναι δωρεάν.\nΗ τρίτη πρωτοβουλία του ΤΕΘ για τη φετινή περίοδο είναι η ίδρυση Πειραματικής Σκηνής και για το λόγο αυτό κάλεσε το σκηνοθέτη Κώστα Λαό με τον οποίο έχουν μακροχρόνια συνεργασία, για να ανεβάσει το έργο του Εντουαρ Αλμπι “Ιστορία ζωολογικού κήπου“.\nΤην παράσταση θα σκηνοθετήσει ο Κώστας Λαός που θα παίξει κιόλας μαζί με με τον Αγγελο Βλαχαδάμη.\nΟι πρόβες για την παράσταση της Πειραματικής Σκηνής, που θα απευθύνεται σε ένα ιδιαίτερο κοινό με περισσότερες απαιτήσεις, θα λειτουργεί παράλληλα με την κεντρική.\nΕκτός από τις δικές του παραγωγές πάντως, το ΤΕΘ προχωράει και στις μετακλήσεις θεατρικών παραστάσεων από την Αθήνα.\nΕτσι, μετά τις γιορτές, προγραμματίζεται η παρουσίαση του έργου της Μάρως Δούκα “Σας αρέσει ο Μπραμς;” που ανεβάζει η Κάτια Γέρου σε σκηνοθεσία του Κυριάκου Κατζουράκη.\nΜάλιστα η Κάτια Γέρου σκοπεύει, ως προσφορά στο ΤΕΘ, να κάνει και ένα σεμινάριο Υποκριτικής για τα μέλη του σχήματος.\nΑναρτήθηκε από Filiatra News στις 5:02 μ.μ. 0 σχόλια\nΜια από τις χειρότερες χρονιές για το ελαιόλαδο\nΩς μια από τις χειρότερες χρονιές που έχουν περάσει για το λάδι χαρακτηρίζεται η φετινή από τους ελαιοπαραγωγούς, καθώς οι τιμές που έχουν διαμορφωθεί σε πολύ χαμηλά επίπεδα τους έχουν γεμίσει με απόγνωση και απελπισία.\nΠέρα από τις τιμές όμως έχουν να αντιμετωπίσουν και την πολύ μικρή παραγωγή, καθώς οι ζημιές από τους περυσινούς παγετούς είναι πολύ μεγάλες - ενώ υπάρχουν περιπτώσεις όπου οι παραγωγοί δεν πάνε καθόλου στα χωράφια τους για να μαζέψουν ελιές.\nΧαρακτηριστικό της φετινής χρονιάς είναι όμως οι μεγάλες αποδόσεις που υπάρχουν ανά τσουβάλι, ικανοποιητικές σε σχέση με προηγούμενα χρόνια.\nΟμως αρκετά από τα λάδια έχουν αυξημένη οξύτητα, που οι αγρότες ευελπιστούν ότι θα βελτιωθεί άμεσα με την αλλαγή που αναμένεται στις καιρικές συνθήκες.\nΒασικός παράγοντας πάντως είναι η τιμή του λαδιού, με την οποία επισημαίνεται ότι δεν μπο-ρούν πλέον να βγάλουν ούτε τα έξοδά τους καθώς τόσο τα λιπάσματα όσο και τα μεροκάματα έχουν αυξηθεί κατά πολύ.\nΑπό ό,τι μας είπαν όμως και άνθρωποι που ασχολούνται με την εμπορία, είναι χαρακτηριστικό ότι δεν υπάρχει σχεδόν καθόλου ζήτηση από τις συνηθισμένες αγορές.\nΕχει φτάσει, ειπώθηκε χαρακτηριστικά, το λάδι να έχει την ίδια τιμή με τα ηλιέλαια και τα αραβοσιτέλαια.\nΜια πρώτη εικόνα της φετινής χρονιάς μάς έδωσε ο διαχειριστής του Ελαιουργικού Συνεταιρισμού Γαργαλιάνων Σπύρος Νικολόπουλος ο οποίος τόνισε: «Εχει ξεκινήσει πλέον κανονικά η συγκομιδή και είμαστε στο πρώτο 10 με 20%.\nΕχουμε καλές αποδόσεις φέτος αλλά χαμηλές τιμές.\nΟ Συνεταιρισμός προσπαθεί να κρατήσει τα 2,5 ευρώ όμως οι τάσεις που υπάρχουν είναι προς τα κάτω. Δεν υπάρχει ζήτηση από την αγορά της Ιταλίας που πάνε τα λάδια μας, και οι πληροφορίες λένε ότι και η παγκόσμια ζήτηση έχει πέσει, έχει πέσει η ζήτηση στην τυποποίηση και η Ισπανία πουελέγχει την αγορά πιέζει προς τα κάτω.\nΟπως είναι φυσικό υπάρχει δυσαρέσκεια στον κόσμο και διαμαρτύρεται καθώς έχει ανάγκες και στην περιοχή μας η ελιά είναι μονοκαλλιέργεια. Πολλοί έχουν κάνει και έξοδα για την καλλιέργεια προκειμένου να τις κάνουν ποτιστικές, αλλά και όλο το κόστος έχει ανέβει με αποτέλεσμα με τέτοιες τιμές να μην μένει τελικά τίποτα στον παραγωγό.\nΦέτος γενικά η περιοχή μας έχει και μείωση της παραγωγής λόγω του περυσινού παγετού. Πάνω από τους Γαργαλιάνους αλλά και σε Φλόκα, Λεύκη, Τραγάνα, Ρίκια υπάρχουν περιοχές όπου η ζημιά είναι ολοκληρωτική».\nΕλαιοτριβέας και έμπορος ο Αδάμ Μπουλουλής, σε μια από τις μεγαλύτερες μονάδες της περιοχής, μας είπε: «Από απόδοση φέτος έχουμε πολύ μεγάλη, η τιμή όμως είναι χάλια, τι να πω. Επειδή πάμε γυρεύοντας εμείς στους εμπόρους, μας εκμεταλλεύονται, μας ζητάνε ένα δείγμα και μετά άλλο κι άλλο, δεν υπάρχει καμία ζήτηση φέτος.\nΑπό τον Φεβρουάριο πέρυσι μέχρι και σήμερα δεν έχει πάρει κανένας έμπορος για λάδι, ούτε μπορώ να το εξηγήσω αυτό το πράγμα.\nΕγώ είμαι 55 χρόνια στη δουλειά αυτή, τέτοιο πράγμα δεν έχει συμβεί ποτέ - κάποτε το κράτος ήταν ξεχαρβαλωμένο και ο κόσμος δεν είχε ψωμί να φάει, και τέτοια κατάσταση δεν υπήρχε.\nΕίμαστε έτοιμοι να κλείσουμε όλοι. Είναι που έφτιαξα το μαγαζί 4 χρόνια τώρα, αν το είχα φτιάξει τώρα θα μου το παίρνανε.\nΣε ένα σημείο φταίει και ο αγρότης, γιατί όταν πέρυσι το λάδι είχε 3,20 - 3,10 - 3 ευρώ δεν το πούλαγε κανείς, περιμένανε να πάει 5 ευρώ.\nΑν είχαν πουληθεί τα περυσινά λάδια θα ήταν αλλιώτικη η κατάσταση.\nΣτην Ανω Μεσσηνία όλα τα λάδια είναι απούλητα, δεν πουλήθηκε το λάδι.\nΕίμαι 75 χρονών, δεν έχω δει ποτέ αυτό το χάλι στο λάδι, να είναι στην ίδια τιμή και με το ηλιέλαιο και το αραβοσιτέλαιο, όταν πριν δέκα χρόνια το ελαιόλαδο είχε 700 δραχμές και τα άλλα 200.\nΥπάρχει μεγάλο χάλι και δεν μπορούμε να πληρώσουμε ούτε τις υποχρεώσεις μας».\nΣτην συνέχεια ο Γιάννης Δημητρίου, παραγωγός από την περιοχή, μας είπε: «Δεν έχει τιμή το λάδι και τα πράγματα είναι δύσκολα, πώς να βγει έτσι πέρα ο αγροτικός κόσμος, τα λιπάσματα έχουν πάει... στο Θεό.\nΕίναι μια δύσκολη κατάσταση, μόνο τα έξοδα αν βγάλουμε φέτος και τίποτα άλλο.\nΟύτε μεγάλη παραγωγή υπάρχει εξαιτίας του περυσινού παγετού και από τα χαλάζια».\nΟ Νίκος Βλαχαδάμης επισήμανε:\n«Είναι μαύρα τα πράγματα για το λάδι, δεν μπορούμε να το πουλήσουμε και οι τιμές είναι πολύ χαμηλές. Αποδόσεις υπάρχουν καλές όμως έχει οξέα και μας πατάνε στο λαιμό, εναμισάρι λάδι μπορεί να πουληθεί και 1,80.\nΕίναι δραματική κατάσταση για τους παραγωγούς, τα λιπάσματα έχουν πάρει 40 - 50% πάνω και το λάδι όχι έχει μείνει στα ίδια, άλλα έχει πέσει κιόλας.\nΕίναι πολύ δύσκολα τα πράγματα φέτος.\nΠαλιά είχαμε συλλόγους, κάναμε συλλαλητήρια, κάτι κάναμε, έναν τενεκέ λάδι είχα κάποτε κι αυτό το έχυσα - τώρα δεν ενδιαφέρεται κανείς, ούτε σύλλογοι ούτε συνεταιρισμοί, δεν κινείται τίποτα.\nΑν δεν κινητοποιηθούμε εμείς που μας πονάει περισσότερο τότε τι να περιμένουμε να γίνει».\nΟ Τάκης Στασινόπουλος μας είπε για την κατάσταση: «Είναι χάλια φέτος, ούτε παραγωγή έχουμε ούτε τίποτα.\nΔεν εμφανίστηκε και κάποιος γεωπόνος να μας ενημερώσει, να γίνουν αιτήσεις να πάρουμε κάποια αποζημίωση από τον ΕΛΓΑ για τις ζημιές από τον πάγο - που όπως πάει όχι μόνο φέτος δεν θα έχουμε παραγωγή, αλλά ούτε και του χρόνου.\nΑν δεις τις ελιές δεν έχουν καθόλου κλαρί πάνω τους.\nΟι τιμές είναι χάλια φέτος, δεν το συζητάμε, ούτε το μεροκάματο του εργάτη δεν βγαίνει.\nΜας ζητάνε 40 και 45 ευρώ, από πού να τα βγάλουμε;\nΜετά τα Χριστούγεννα θα περπατάει ο κόσμος και θα παραμιλάει, αυτή θα είναι η κατάσταση».\nΤέλος ο Θανάσης Οδυσσέας μας είπε: «Δεν υπάρχει τιμή πάνω από όλα, οπότε καταλαβαίνει τι γίνεται. Η τιμή είναι στα 2,5 ευρώ, όμως τα λάδια είναι αρκετά βαριά φέτος, δεν ξέρω από τι, μπορεί από τις καιρικές συνθήκες... οπότε από εκεί και πέρα πέφτει σημαντικά.\nΟ αγροτικός κόσμος δύσκολα θα τα φέρει γύρα την φετινή χρονιά».\nΠηγή: Eλευθερία Διαβάστε περισσότερα για το θέμα...\nΑναρτήθηκε από Filiatra News στις 4:59 μ.μ. 0 σχόλια\n«Παγώνει» ο Καποδίστριας 2, λόγω οικονομικής συγκυρίας\nΜε τη φράση «πρώτα οι πόροι, μετά η μεταρρύθμιση» ο υπουργός Εσωτερικών Προκόπης Παυλόπουλος, ουσιαστικά επιβεβαιώνει ότι ο Καποδίστριας 2 μπαίνει στο «ψυγείο». Εντός της εβδομάδας ο υπουργός Εσωτερικών θα έχει συνάντηση για το θέμα με την ΚΕΔΚΕ.\nΣτη συνέντευξη που παραχώρησε σε αναγνώστες της εφημερίδας Τα Νέα, ο Προκόπης Παυλόπουλος δηλώνει για το θέμα του Καποδίστρια 2: «Αυτή την εβδομάδα θα έχω συνάντηση με το ΔΣ της ΚΕΔΚΕ, πριν από το ετήσιο τακτικό της Συνέδριο, ώστε να εκτιμήσουμε τα χρονοδιαγράμματα που έχουν τεθεί, ιδίως μετά την κλιμάκωση της παγκόσμιας οικονομικής κρίσης.\n»Γιατί θα πρέπει να συναποφασίσουμε με την ΚΕΔΚΕ συνεκτιμώντας όλα τα νέα δεδομένα, προκειμένου να φθάσουμε σε μία επιτυχημένη και βιώσιμη διοικητική μεταρρύθμιση. Αυτό προϋποθέτει, όπως πάντοτε τόνιζα και τονίζω, να τεθούν προηγουμένως οι σταθερές οικονομικές αντηρίδες για να μη δούμε πάλι τις ανεφάρμοστες μεταρρυθμίσεις του παρελθόντος, οι οποίες ξέρουμε πού οδήγησαν την Τοπική Αυτοδιοίκηση.\n«Άρα, πρώτα οι αναγκαίοι πόροι και ύστερα η ολοκλήρωση της μεταρρύθμισης».\nΣε ερώτηση για το ζήτημα των συμβασιούχων του 2004 και έπειτα, ο υπουργός Εσωτερικών απαντά: «Η κυβέρνηση υπήρξε απόλυτα συνεπής με εκείνο που είχε εξαγγείλει προεκλογικά και έβαλε τέλος στην ομηρεία περίπου 33.000 συμβασιούχων. Από εκεί και μετά, για όσους δεν πληρούσαν τις προϋποθέσεις δόθηκε η μεγαλύτερη δυνατή μοριοδότηση, σε ποσοστό 50%, η οποία ισχύει για όλες τις θέσεις τακτικού προσωπικού που προκηρύσσονται ώς το τέλος του 2010 και μάλιστα χωρίς να απαιτείται να πρόκειται για απασχόληση στο ίδιο ακριβώς αντικείμενο.\n»Και αυτή είναι η πιο δίκαιη, αποτελεσματική και σύμφωνη με το Σύνταγμα και το κοινοτικό δίκαιο λύση. Γιατί, όπως είναι γνωστό, το άρθρο 103 του Συντάγματος, όπως μάλιστα ερμηνεύθηκε απ΄ όλα τα δικαστήρια μετά την Αναθεώρηση του 2001, δεν επιτρέπει πλέον καμία αυτόματη μετατροπή συμβάσεων. Και όσοι λένε το αντίθετο, μετέρχονται ένα επικίνδυνο εμπόριο ελπίδων εις βάρος των συμβασιούχων».\nΚληθείς να σχολιάσει το αρνητικό κλίμα για την κυβέρνηση, όπως αυτό καταγράφεται και στις δημοσκοπήσεις, ο κ. Παυλόπουλος σημειώνει: «Περνάμε, υπό τη σημερινή μάλιστα συγκυρία, μια δύσκολη περίοδο. Όπως όμως και άλλοτε έχουμε αποδείξει, στο χέρι μας είναι να αναστρέψουμε γρήγορα το κλίμα. Γι' αυτό συνεχίζουμε, με πρώτο παράδειγμα εκείνο του πρωθυπουργού, να δουλεύουμε και να προσπαθούμε πρωτίστως να κάνουμε καλύτερη την καθημερινότητα του πολίτη, έχοντας να αντιμετωπίσουμε και να διαχειριστούμε με σοβαρότητα και υπευθυνότητα και τις επιπτώσεις από τη μεγαλύτερη, όπως τόνισα, κρίση που έζησε η παγκόσμια οικονομία μετά τον Β' Παγκόσμιο Πόλεμο».\nΠηγή: Newsroom ΔΟΛ Διαβάστε περισσότερα για το θέμα...\nΑναρτήθηκε από Filiatra News στις 4:55 μ.μ. 0 σχόλια\nΚαλως ήρθατε στο ολοκαίνουργιο Τρυφιλιακά Νέα\nΣας καλωσορίζουμε στον ΟΛΟΚΑΙΝΟΥΡΙΟ ΧΩΡΟ για την προβολή των θεμάτων της Τριφυλίας.\nΣε λίγες ώρες ξεκινάμε την διαδικτυακή περιπλάνηση στα προβλήματα και τις ειδήσεις που αφορούν ΑΠΟΚΛΕΙΣΤΙΚΑ ΚΑΙ ΜΟΝΟ την Τριφυλία.\nΛίγη υπομονή να φτιαχτούμε, να αλλάξουμε τα χρώματα μας, την γραμματοσειρά μας και θα είμαστε έτοιμοι. Διαβάστε περισσότερα για το θέμα...\nΑναρτήθηκε από Filiatra News στις 1:54 π.μ. 0 σχόλια\nΑΠΑΡΑΔΕΚΤΗ ΣΥΜΠΕΡΙΦΟΡΑ ΥΠΑΛΛΗΛΩΝ ΤΟΥ ΟΤΕ ΚΥΠΑΡΙΣΣΙ...\nΣτο Νοσοκομείο Κυπαρισσίας πήγαν οι “Ιππείς της Πύ...\nΣΥΓΚΕΝΤΡΩΣΗ ΔΙΑΜΑΡΤΥΡΙΑΣ ΤΩΝ ΑΓΡΟΤΩΝ ΣΗΜΕΡΑ ΣΤΗΝ Χ...\nAκυρώθηκε η «πολιτική» απόφαση του Δ.Σ. Κυπαρισσία...\nΠλαστογράφοι, και μαστροποί πιάστηκαν στους Γαργα...\nΤιμή 2,45 ευρώ το κιλό μέχρι και 9 δέκατα όρισε ο ...\nΚαινοτόμες πρωτοβουλίες από το Τριφυλιακό Ερασιτεχ...\n«Παγώνει» ο Καποδίστριας 2, λόγω οικονομικής συγκυ...


H Axalta συνεργάζεται µε τη Chery JETOUR - infoservice.com.gr\nΑρχική›PLAYER›H Axalta συνεργάζεται µε τη Chery JETOUR\nΗ Axalta (NYSE: AXTA) υπέγραψε συµφωνία στρατηγικής συνεργασίας µε τη JETOUR, µια µάρκα της αυτοκινητοβιοµηχανίας Chery Holding. Η συµφωνία υπογράφηκε στο περίπτερο της JETOUR στην Auto Shanghai 2021.\nΗ πολυδιάστατη συνεργασία έχει στόχο τη θέσπιση τεχνικών προτύπων για έξυπνα και φιλικά προς το περιβάλλον οχήµατα, καθώς και αναβάθµιση της τεχνολογίας κατασκευής και την ανάπτυξη της βιώσιµης κινητικότητας. Η Axalta θα µοιραστεί πόρους και θα αξιοποιήσει τεχνολογία αιχµής για να βοηθήσει τη JETOUR να οικοδοµήσει ένα έξυπνο και στιβαρό οικοσύστηµα οχηµάτων για να ενισχύσει την αειφόρο ανάπτυξη στην αυτοκινητοβιοµηχανία της Κίνας.\nΑπό το 1999, η Axalta συνεργάζεται µε τη Chery, έναν κορυφαίο κατασκευαστή αυτοκινήτων στην Κίνα, για την παροχή προηγµένης τεχνολογίας που εξασφαλίζει κορυφαία εµφάνιση των οχηµάτων JETOUR, µείωση των εκποµπών πτητικών οργανικών ενώσεων (VOC), καθώς και της κατανάλωσης ενέργειας κατά τη διαδικασία παραγωγής.\nΜέσω αυτής της ενισχυµένης συνεργασίας, η Axalta θα συνεχίσει να συνεργάζεται µε τη Chery και τη JETOUR για τη βελτίωση της παραγωγικότητας και για τη δηµιουργία ενός πιο περιβαλλοντικά υπεύθυνου οικοσυστήµατος αυτοκινήτου στην Κίνα.\n«Ως δύο κορυφαίες εταιρείες στον κλάδο της αυτοκινητοβιοµηχανίας, είµαστε στην ευχάριστη θέση να εµβαθύνουµε τη στρατηγική µας συνεργασία», δήλωσε ο Δρ Yan Fucheng, Διευθυντής Μηχανικών Προϊόντων για την Axalta Mobility Coatings στην Κίνα. “Η Axalta έχει δεσµευτεί να παρέχει αξία στους πελάτες µας” µέσω της ανάπτυξης και της παράδοσης περιβαλλοντικά υπεύθυνων λύσεων επιστρώσεων κινητικότητας».\n«Η συνεργασία µας µε την Axalta ενισχύει την πράσινη αναπτυξιακή στρατηγική της JETOUR σε ολόκληρη την αλυσίδα εφοδιασµού», δήλωσε ο Zhou Dinghua, Γενικός Διευθυντής του Κέντρου Ε & Α, Chery JETOUR. “Μαζί, µε την εµπειρία και την καινοτοµία µας” θα δηµιουργήσουµε ένα έξυπνο και ισχυρό οικοσύστηµα για βιώσιµη ανάπτυξη και προηγµένη παραγωγή στην αυτοκινητοβιοµηχανία της Κίνας».\nΕτικέτεςaxaltaChery JETOURαυτοκινητοβιοµηχανιαφανοβαφειοΧΡΩΜΑΤΑ ΑΥΤΟΚΙΝΗΤΟΥ\nΗ Anytime της Interamerican συνεργάζεται µε την ...\nADAS: Η υπ’ αριθµόν ένα τεχνολογία αυτοκινήτου ...\nDelphi: Διευρύνση του τοµέα διαχείρισης κινητήρα µε νέες τεχνολογίες


Chernobyl: Φωτογραφίζοντας ένα από τα πιο ραδιενεργά μέρη στον κόσμο! | Photo Contest\nΟ φωτογράφος Arkadiusz Podniesinski επισκέφτηκε πρόσφατα τον πυρηνικό σταθμό του Τσερνόμπιλ και κατέγραψε πολλές φωτογραφίες που αξίζουν να παρουσιαστούν.\nΠριν από 3 σχεδόν χρόνια έγινε μια μεγάλη εργασία εγκατάστασης του νέου θόλου ύψους 36.000 τόνων ο οποίος κάλυψε την παλιά σαρκοφάγο και περιόρισε την ραδιενέργεια. Η ανθεκτικότητα της νέας κατασκευής αναμένεται να διαρκέσει 100 χρόνια.\nΚατά τη διάρκεια αυτής της περιόδου, θα γίνει αποσυναρμολόγηση της ασταθούς παλιάς σαρκοφάγου και στη συνέχεια, θα απομακρυνθούν όλα τα ραδιενεργά υλικά, ώστε να ασφαλιστεί περισσότερο η περιοχή.\nΔείτε επίσης: Ο Έλληνας που φωτογράφησε το Τσέρνομπιλ\nΣτις παρακάτω φωτογραφίες βλέπουμε την σαρκοφάγο από μέσα:\nΚαθώς πλησιάζεις την σαρκοφάγο τα επίπεδα ακτινοβολίας αυξάνονται και ο δοσομετρητής σε προειδοποιεί με ηχητικό μήνυμα.\nΥψηλά επίπεδα ακτινοβολίας θα βρεις κατά κύριο λόγο κοντά στον χώρο της σαρκοφάγου. Παρακάτω βλέπουμε τον νέο κεντρικό χώρο έλεγχου, από εδώ ελέγχετε όλο το εργοστάσιο και οι εργασίες που γίνονται.\nΣτις φωτογραφίες που ακολουθούν ο Aleksander Kupnyi, εργαζόμενος στο εργοστάσιο, κατά τη δεκαετία του 1990 επισκέφτηκε το εσωτερικό της παλιάς σαρκοφάγου για να ελέγξει την κατάσταση της δομής και των υλικών που περιείχε καύσιμο, οι εικόνες είναι σοκαριστηκες!\nΕδώ έχουμε μερικές φωτογραφίες από τους άλλους αντιδραστήρες οι οποίοι λειτουργούσαν μέχρι το 2000!\nΣε αυτόν εδώ τον κεντρικό χώρο έλεγχου στις 26 Απριλίου 1986 πραγματοποιήθηκε το ανεπιτυχές πείραμα που ξεκίνησε μια σειρά των τραγικών γεγονότων, την αποτυχία του αντιδραστήρα, την εκπομπή ραδιενεργών ισοτόπων στην ατμόσφαιρα και την εκκένωση δεκάδων σπιτιών.\nΜετά τη μεγάλη καταστροφή έγινε μια μεγάλη επιχείρηση περισυλλογής των ραδιενεργών υλικών, τα οποία αποθηκεύτηκαν υπόγεια σε διάφορες περιοχές, μια από αυτές είναι και η παρακάτω, η οποία έχει έκταση 10 στρεμμάτων.\nΦυσικά εκτός από την αποθήκευση υπόγεια υπάρχουν και νεκροταφεία οχημάτων, τα οποία χρησιμοποιήθηκαν μέσα στον αντιδραστήρα η για την περισυλλογή αντικείμενων των κάτοικων.\nΑκολουθούν και μερικές εικόνες από τις υπόλοιπες ζώνες.\nΠερισσότερες φωτογραφίες μπορείτε να βρείτε στην επίσημη ιστοσελίδα του Arkadiusz Podniesinski.


Η ΙΤΑΛΙΑ ΣΤΗ ΔΙΝΗ ΤΟΥ ΕΥΡΩ - Ειδήσεις, επικαιρότητα νέα από Θεσσαλονίκη - Έναντι News - Radio1d.gr\nby newsadmin newsadmin · 16 October 2018\n—————————————————————————————————————————*Ο Ισίδωρος Καρδερίνης γεννήθηκε στην Αθήνα το 1967. Είναι μυθιστοριογράφος, ποιητής και αρθρογράφος. Έχει σπουδάσει οικονομικές επιστήμες και έχει πραγματοποιήσει μεταπτυχιακές σπουδές στην τουριστική οικονομία. Άρθρα του έχουν αναδημοσιευθεί σε εφημερίδες, περιοδικά και sites του εξωτερικού. Ποιήματά του έχουν μεταφραστεί στα αγγλικά, γαλλικά και ισπανικά και έχουν δημοσιευθεί σε λογοτεχνικά περιοδικά και λογοτεχνικές στήλες εφημερίδων. Έχει εκδώσει επτά ποιητικά βιβλία και δύο μυθιστορήματα. Βιβλία του έχουν εκδοθεί στις ΗΠΑ, τη Μεγάλη Βρετανία, την Ιταλία και την Ισπανία.\nNext story ΤΟ ΚΚΕ ΓΙΑ ΤΟ ΛΕΓΟΜΕΝΟ ΣΧΕΔΙΟ ΤΟΥ Π. ΚΑΜΜΕΝΟΥ\nPrevious story ΧΑΡΑ ΚΕΦΑΛΙΔΟΥ:Σοβαρά προβλήματα στην αγρο-κτηνοτροφία της Δράμας από την απώλεια της εξισωτικής αποζημίωσης


Δεύτεροι οι Σέλτικς - Onsports.gr\nΓιάννης Ασκούνης\t06 Απριλίου 2011, 05:50\nΔεύτεροι οι Σέλτικς\nΟι Μπόστον Σέλτικς ανέβηκαν στην δεύτερη θέση της Ανατολής κερδίζοντας τους Φιλαδέλφεια 76ερς με 99-82.\nΤέσσερα ματς πριν το τέλος, οι «κέλτες» ισοβαθμούν με τους Μαϊάμι Χιτ και αναμένεται μάχη «επιβίωσης» τις επόμενες μέρες. Ο Ράτζον Ρόντο είχε 16 πόντους και 13 ασίστ και υπήρξε ο σημαντικότερος παίκτης της ομάδας της Βοστόνης. Ακόμα, ο Πολ Πιρς έφτασε στους 18 πόντους.\nΑπό την άλλη, οι «σίξερς» έμειναν στην έκτη θέση. Αυτό σημαίνει πως ίσως αντιμετωπίσουν τους Σέλτικς στο πρώτο γύρο των φετινών play off. Για την ομάδα της Φιλαδέλφειας διακρίθηκε επιθετικά ο Έβαν Τέρνερ σημειώνοντας 21 πόντους.


• Ψωρίαση: Η ψωρίαση προκαλεί πολλαπλασιασμό των κυττάρων του δέρματος έως και 10 φορές ταχύτερα από το κανονικό. Ο ξηρός, κρύος αέρας και η μείωση του ηλιακού φωτός κατά τη διάρκεια του χειμώνα μπορούν να την επιδεινώσουν. Η φωτοθεραπεία έχει αποδειχθεί το κλειδί για τον έλεγχο των συμπτωμάτων της ψωρίασης. · Έκζεμα: Άτομα με έκζεμα παρουσιάζουν ερυθρότητα, κνησμό στο δέρμα που μπορεί να γίνει πιο παχύ και να αιμορραγεί όταν γρατζουνιστεί. Μπορεί να εμφανιστεί οπουδήποτε στο σώμα και συχνά χειροτερεύει όταν το δέρμα γίνεται πιο ξηρό το χειμώνα. · Ροδόχρους ακμή: Πρόκειται για μια μακροχρόνια κατάσταση που προκαλεί ερυθρότητα, διεσταλμένα αιμοφόρα αγγεία, πρήξιμο και φλύκταινες στο δέρμα του προσώπου των ασθενών, οι οποίοι βλέπουν τα συμπτώματά τους να επιδεινώνονται όταν η θερμοκρασία είναι χαμηλή. Η διατήρηση της ροδόχρους ακμής σε ύφεση μπορεί να επιτευχθεί με φωτοθεραπεία με το πολυβραβευμένο dermalux infrared.


κοντρα στο κυμα: ΦΟΒΟΣ ΚΑΙ ΑΠΟΓΟΗΤΕΥΣΗ ΦΕΡΝΟΥΝ ΤΗΝ ΑΚΡΟΔΕΞΙΑ\nΤο Τέρας του άκρατου νεοφιλελευθερισμού που δημιούργησαν οι γραφειοκράτες των Βρυξελλών καταβρόχθισε τα ευρωπαϊκά ιδεώδη και μετέτρεψε την Ε.Ε. από ένωση των ευρωπαϊκών λαών σε ένωση των τραπεζιτών που ουσιαστικά κατέλυσαν τη δημοκρατία και επέβαλαν μια τραπεζική δικτατορία με συνέπειες οι οποίες μόλις άρχισαν να εμφανίζονται και η εξέλιξή τους είναι προς το παρόν άγνωστη.\nΕδώ και χρόνια ένα κράτος μέλος της Ένωσης, η Ελλάδα, δέχεται μια βάρβαρη επίθεση από τους τραπεζίτες που όμοια της δεν έχει γνωρίσει ο κόσμος. Η δημοκρατία έχει καταλυθεί από μια ομάδα τοποτηρητών που έχει στείλει το Διευθυντήριο των Βρυξελλών για να ελέγχουν τους ιθαγενείς που είχαν την ατυχία να ζουν σε ένα τόπο με μεγάλη γεωπολιτική σημασία αλλά ταυτόχρονα και πλούσιο σε ενεργειακά κοιτάσματα.\nΦυσικά οι Ευρωπαίοι αντί να βοηθήσουν αυτή την έρημη χώρα να ορθοποδήσει άδραξαν την ευκαιρία και όρμησαν σαν αρπακτικά να αποκτήσουν ότι πιο πολύτιμο έχει, αδιαφορώντας για τον Ελληνικό Λαό που είναι το μεγάλο θύμα αυτών των ενεργειών. Το ίδιο έπραξαν και με το προσφυγικό. Αντί να βρουν μια λύση άρχισαν να βάζουν φράχτες προσπαθώντας να προφυλάξουν ο καθένας τη δική του χώρα. Δεν έχουν καταλάβει ότι έχουν ήδη θέσει τα θεμέλια της Διάλυσης της Ε.Ε.\nΑνέκαθεν ο φόβος αλλά και η οικονομική κρίση γεννούσαν ακροδεξιά φαινόμενα και μεγάλους πολέμους. Το Διευθυντήριο των Βρυξελλών έχει βαλθεί να το επαληθεύσει για άλλη μια φορά.\nΕδώ στην αποικία του Νότου οι σχεδιασμοί δεν είναι πολύ διαφορετικοί. Είναι προβλέψιμοι, χωρίς φαντασία και βραχύβιοι.\nΕδώ, γίνονται προσπάθειες να δημιουργήσουν ένα ακροδεξιό ρεύμα απολύτως ελεγχόμενο κατά τα γαλλικά πρότυπα, αλλά μέχρι στιγμής το αποτέλεσμα είναι απογοητευτικό. Τώρα δοκιμάζουν μια καινούργια συνταγή .Το Βασιλικό Κόμμα, που καταφθάνει προσεχώς.\nΒλέπετε εμείς οι εδώ ιθαγενείς είμαστε πολύ ασταθείς δεν μοιάζουμε με τους Γάλλους που έχουν τις σταθερές τους αξίες όπως το Εθνικό Μέτωπο, τη Λεγεώνα των Ξένων, τις αποικίες, την Total, κλπ κλπ.\nΕδώ εμείς γιορτάζουμε ακόμα την έναρξη του Β΄ΠΠ. Τόσο πίσω είμαστε….για μας ο πόλεμος φαίνεται ότι δεν έχει λήξει παρότι έχουν περάσει 75 χρόνια από την έναρξή του. Περίεργα πράγματα…


Η αψεγάδιαστη... - myPoco.net\nPosted on 20 Ιουνίου 2015 by cteam\nΥπάρχουν ορισμένες γυναίκες που τις κοιτάς και αναρωτιέσαι πως βγήκε αυτό το αποτέλεσμα. Η Federica Nargi είναι μια τέτοια περίπτωση.\nΗ Federica, πρώην Μις Ιταλία, επιτυχημένο μοντέλο και σύντροφος του ποδοσφαιριστή της Γιουβέντους, Alessandro Matri, είναι… πιο τέλεια κι από το τέλειο. Διότι έχει και κορμάρα και εντυπωσιακά χαρακτηριστικά αν της δεις άβαφη. Η Ιταλίδα καλλονή βρέθηκε στην Μύκονο για διακοπές, χωρίς το αμόρε της, αλλά με την συντροφιά συγγενικού προσώπου.\nΔείτε το βίντεο από την επίσκεψή της στην παραλία. Με μαγιώ στέκεται κάτω από τον ήλιο και… έκανε τη φαντασία πολλών να οργιάζει. Για το τέλος να αναφέρουμε ότι από την στιγμή που πάτησε τα καλλίγραμμα πόδια της στο νησί των Ανέμων την κυνηγούσαν παπαράτσι για μια φωτογραφία.\nΈτσι αποφάσισε να αναρτήσει μόνη της μερικά φωτογραφικά στιγμιότυπα με φόντο την Μύκονο στα social media με τα likes να πέφτουν βροχή και αυτές τις φωτογραφίες να κάνουν τον γύρο του κόσμου μέσω Διαδικτύου!


Πάρε θέση: Γουστάρεις να πηγαίνεις σε γάμους μετά τα 30 ή ξενερώνεις τη ζωή σου; - RatPack.gr\nBUZZ | 15/09/2018\nΓια κάποιους οι γάμοι είναι ευλογία και για άλλους κατάρα. Κάποιοι χαίρονται να είναι καλεσμένοι και άλλοι σιχτιρίζουν την ώρα και την στιγμή που τους ήρθε η πρόσκληση.\nΈτσι έγινε και με τους δύο συντάκτες μας, Χρήστο Μπαρούνη και Κώστα Χρήστου, που καλέστηκαν στον ίδιο γάμο από συνάδελφό τους. Ο ένας πέρασε ζωάρα και ο άλλος βάρεσε ενέσεις. Και εξηγούν το γιατί.\nΔιάβασε, ταυτίσου και ίσως κάπου εκεί ανάμεσα στις αράδες να βρεις και εσύ τα χίλια σου τα δίκια.\nΟ Κώστας Χρήστου βάρεσε ντάγκλες\nΔεν συνηθίζω να είμαι μίζερος. Ωστόσο ο ενθουσιασμός του Μπαρούνη για τον γάμο, ήταν τόσο υπερβολικός που ένιωθε λες και πηγαίναμε στη Disneyland. Καταλαβαίνω το γεγονός να παραστώ στο μυστήριο, αλλά δεν ξέρω τι βρίσκουν όλοι στις δεξιώσεις. Ωστόσο για τον συγκεκριμένο γάμο παίζει ξεκάθαρα εμπάθεια γιατί η φάση δεν ξεκίνησε καλά από την αρχή.\nΜε το που φτάσαμε, συνειδητοποιήσαμε πως είμαστε σε χωριστά τραπέζια. Ο κουμπάρος κοινώς, τα έκανε σαν τα μούτρα του ο βλογιοκομμένος. Καλά ρε, βλέπεις ότι έρχονται δύο άνθρωποι μαζί, από την ίδια δουλειά και η φαεινή ιδέα που έχεις είναι να τους χωρίσεις; Έπεσα σε ένα τραπέζι με δύο γκόμενες που έδειχναν σαν να έχουν ξεμυτίσει από το Κατηχητικό, κάτι μπαρμπάδες που πλακωνόντουσαν για τα πολιτικά και μία θείτσα που προσπαθούσε όλη τη νύχτα να μου φορτώσει το τρίμπαζο την ανηψιά της για νύφη. Ε όχι ρε πούστη μου δεν το αξίζω αυτό. Όλα αυτά με την κλισέ ατάκα «από πού το ξέρεις το ζευγάρι;». Σε μία γιαγιά της απάντησα «από την φυλακή». Της άξιζε.\nΔεν θέλω καν να αναφερθώ στον μύθο ότι θα βρεις γκόμενα. Να πάρεις μάτι ναι. Να βγάλεις γκόμενα δύσκολο. Παίζει πολύ συγγενολόι για να κάνεις κίνηση. Εκτός και αν πέσεις στην περίπτωση που είναι καλεσμένη καμιά φίλη όπως ήμασταν και εμείς. Έχω πάει σε αρκετούς γάμους ωστόσο και διαπιστώνω πως αυτά γίνονται μόνο στις ταινίες. Ειδικά έτσι όπως χαλβάδιαζε ο Μπαρούνης, αν ήμουν γκόμενα όχι τηλέφωνο δεν θα του έδινα. Ούτε να μου κρατάει την τσάντα μέχρι να πάω για κατούρημα.\nΟ μπουφές καλός, αλλά όταν υπάρχει μπουφές, ξέρεις ότι ο κόσμος δεν πρόκειται να συμπεριφερθεί κόσμια. Δεν μας θέλει ρε παιδί μου, είμαστε Βαλκάνιοι. Είμαι βέβαιος πως ένα μεγάλο ποσοστό των καλεσμένων σε γάμους, δεν τρώει σκόπιμα όλη μέρα για να ξεκοιλιαστεί στο φαγητό του γάμου. Το ίδιο και εκεί. Μιλάμε για σκηνικό που πλησίαζε το ΚΨΜ του στρατού. Ένας να βουτάει από τη μία πιατέλα, άλλος να πηγαίνει πάνω-κάτω ψάχνοντας μην τυχόν του ξέφυγε κάτι και άλλοι να φτιάχνουν πύργους με την τροφή που έχουν φορτώσει στο πιάτο. Καλοντυμένοι και καλοντυμένες, οι οποίοι συμπεριφερόντουσαν χειρότερα από τους Σταυροφόρους όταν μπήκαν στην Κωνσταντινούπολη. Έβαλα πέντε πράγματα στο πιάτο και φοβόμουν μην με δολοφονήσει κανείς με το πηρούνι.\nΗ μπάλα ξεκινάει και χάνεται όταν ξεκινήσει το πιώμα. Ξέρεις ποιο είναι το πρόβλημα ειδικά με το κρασί; Ότι δεν το σηκώνουν όλοι. Ζαλίζει γρήγορα και εύκολα. Το καλό είναι ότι πέφτουν όλοι στο χορό. Το κακό είναι ότι μεθούν και κάνουν βλακείες. Τρεις φορές πήγαν να με σηκώσουν. Δεν θέλω ρε φίλε, με το στανιό δηλαδή; Γκόμενες τρεκλίζουν, άντρες τρώνε σαβούρες όταν πάνε να χορέψουν ζεμπεκιές και παππούδες αρχίζουν και την πέφτουν στα κοριτσόπουλα. Τουλάχιστον πέρασε καλά ο Χρήστος.\nΜιας και μιλάμε για γάμους, μήπως ετοιμάζεσαι για κουμπάρος; Γιατί τότε πρέπει να διαβάσεις αυτό.\nΟ Χρήστος Μπαρούνης έκανε ζωάρα\nΚαι ξέρετε γιατί πέρασα καλά; Γιατί μας έβαλαν σε χωριστά τραπέζια με τον Κώστα! Το τροπάριό του σε όλο το δρόμο για την εκκλησία ήταν μεγαλύτερο κι απ’ αυτό που διάβασε μετά ο παπάς. Η γκρίνια του όταν πηγαίναμε στο τραπέζι έμοιαζε με κρεβατομουρμούρα γυναίκας, χωρίς το κρεβάτι: «Και τι πάμε να κάνουμε τώρα εκεί;» και «στρίψε εδώ δεξιά να πάμε κανά Αλκατράζ καλύτερα» και πολλά άλλα τέτοια. Σε μια στιγμή νόμιζα ότι πάμε σε κηδεία… Άσε με ρε άνθρωπε να χαρώ το πάρτι. Αυτό είναι για μένα ο γάμος. Ένα πάρτι. Αρκεί να μην είμαι εγώ αυτός που το διοργανώνει (if you know what I mean). Να είμαι απλά καλεσμένος. Ή και όχι. Σκάω κι έτσι αν δεν έχω κάτι καλύτερο να κάνω. Γιατί; Δεν κατάλαβα. Ο Owen Wilson και ο Vince Vaughn ναι, αλλά εγώ όχι; Για σε παρακαλώ…\nΌταν ο συνάδελφος με κάλεσε στον γάμο του, χάρηκα πιο πολύ για μένα παρά γι’ αυτόν. Και φυσικά το «άντε βρε, βίον ανθόσπαρτον, να ζήσετε να ευτυχήσετε» ήταν για μένα κάτι του στυλ «άντε βρε, θα τα γαμήσουμε όλα στο τραπέζι». Θα σας εξηγήσω ακριβώς τους λόγους που οι γάμοι ΤΑ ΣΠΑΝΕ και ο Κώστας Χρήστου είναι ένας μίζερος ξενερουά τύπος.\nΉταν μία πάρα πολύ καλή ευκαιρία, ή μάλλον, ήταν Η Ευκαιρία, ίσως και η τελευταία μου, να φορέσω επιτέλους εκείνη την πανάκριβη κοστουμιά που είχα στη ντουλάπα μου. Και είχε βγάλει σκελετό. Με φανταζόμουν πολλές φορές με αυτό το σακάκι και αυτή τη γραβάτα. Αλλά πού να το βάλω; Στο ποτό; Χλιμίτζουρας. Το έβαλα και ένιωσα πιο ξεχωριστός κι απ’ τη νύφη. «Η δικιά μου μέρα είναι μωρή, θα σου κλέψω τη δόξα!» μπουχαχαχα…\nΤσάμπα φαΐ. Πολύ φαΐ. Όποτε πηγαίνω σε γάμους φροντίζω να μην έχω φάει από την προηγούμενη. Σοβαρά. Και, ειλικρινά, δεν με νοιάζει αν με πείτε γύφτο, κάθομαι περισσότερη ώρα στον μπουφέ, παρά στο τραπέζι μου. Περνάω βέβαια καμιά φορά κι απ’ αυτό για να δουν ότι είμαι καλά. Αν συμπαθώ και κανέναν τον καλώ κρυφά για παρέα. «Εγώ εκεί κάθομαι, δίπλα στο παιδί με το άσπρο πουκάμισο που αλλάζει τις πιατέλες.» Αυτό δε, στους ελληνικούς γάμους, που έχεις φάει τα πάντα και στο τέλος βλέπεις να βγαίνει κι ένα αρνί πώς λέγεται να δεις; Α, ναι. Οργασμός. Την επομένη του γάμου ξυπνάω, πεινάω και στενοχωριέμαι που δεν μπορώ να έχω τα χθεσινά. Αναρωτιέμαι καμιά φορά γιατί αντί για μπομπονιέρες δεν μοιράζουν ταπεράκια.\nΤο άλλο; Λένε πως μία γυναίκα είναι συναισθηματικά ευάλωτη και εύκολος στόχος για κάθε γύπα μετά από χωρισμό, μετά από χυλόπιτα, λίγο πριν τα Χριστούγεννα και στη μέση μίας ταινίας τύπου «Ημερολόγιο». Όλα τα παραπάνω, μαζέψτε τα κι ελάτε να μας τα κλάσετε πείτε σε έναν γάμο. Εκεί κι αν είναι ευάλωτη μια γυναίκα. Που βλέπει την κολλητή της (ακόμα μία) να παντρεύεται κι αυτή ακόμη μιλάει στο Tinder. Επίσης, δύο είναι οι περιπτώσεις που θα βρεις μία γυναίκα τόσο εντυπωσιακά φτιαγμένη. Ενδυματολογικά και συναισθηματικά: Στον γάμο και στα μπουζούκια. Με το που πατάς στην εκκλησία γίνεσαι αμαρτωλός σκάουτερ, σκανάρεις παντού και πας διαβασμένος στο τραπέζι. Εκεί, οι ευκαιρίες είναι άπειρες. Αν είσαι τυχερός και είσαι «με τη νεολαία» στη φέρνουν και ντελίβερι.\nΑλλιώς, θα έχεις ευκαιρίες. Στον μπουφέ, στις ομαδικές φωτογραφίες, μα το καλύτερο, στον χορό. Εκεί στα τσάμικα, όπου δεν ξέρεις και τα βήματα, λες καμιά βλακεία, κοροϊδεύεις, κάνεις πως κοιτάς απ’ τη δίπλα και πιάνεις κουβέντα. Εύκολο. Αν έχεις πιει και λίγο. Τσάμπα εννοείται, για να μην ξεχνιόμαστε…\nΆσε ρε Κωστάκη μίζερε.\nΦΛΕΡΤ ΣΕ ΓΑΜΟ


Viral η… τριπλή πτώση του Τζο Μπάιντεν μπροστά από το προεδρικό αεροσκάφος - BINTEO - Lamianow.gr\nViral η… τριπλή πτώση του Τζο Μπάιντεν μπροστά από το προεδρικό αεροσκάφος – BINTEO\n19/03/2021, 9:31:31 ΜΜ\nΜια πολύ δυσάρεστη και αμήχανη στιγμή έζησε ο Αμερικανός πρόεδρος Τζο Μπάιντεν που γλίστρησε και έπεσε στην σκάλα του προεδρικού αεροσκάφους.\nΟ Τζο Μπάιντεν ανέβηκε με γοργό βήμα, όμως γλίστρησε και σκόνταψε όχι μία, αλλά τρεις φορές στην σκάλα του Air Force One καθώς αναχωρούσε από την Ουάσιγκτον για την Ατλάντα.\nΟ 78χρονος πρόεδρος ανέβηκε τελικά την σκάλα χωρίς βοήθεια και χαιρέτισε στρατιωτικά πριν μπει στο αεροπλάνο.\nΟ πρόεδρος είναι καλά, ίσως έφταιγε ο δυνατός αέρας, είπε εκπρόσωπος του Λευκού Οίκου.\nΟ Μπάιντεν είχε υποστεί κάταγμα στο πόδι προεκλογικά, φορούσε νάρθηκα για ένα διάστημα και αυτό ίσως του δημιούργησε επιπλέον προβλήματα στην κίνηση.\nΜόλις χθες ο Ρώσος πρόεδρος Πούτιν του ευχήθηκε υγεία και να είναι καλά.\nΛαμία : Το πρόγραμμα ελέγχου κορωνοϊού με Rapid Test από 22-27 Μαρτίου\nΦθιώτιδα : Ένας ακόμη θάνατος - Σε ποιες περιοχές εντοπίστηκαν τα 36 νέα κρούσματα κορωνοϊού!


H παραμόρφωση δίκην κομβιοδόχου είναι η παραμόρφωση του δακτύλου όπου εμφανίζεται κάμψη της φαλαγγο - φαλαγγικής αρθρώσεως (PIP) και υπερέκταση της τελικο - φαλαγγικής (DIP). Διεθνώς έχει επικρατήσει με το όνομα «Boutoniere Deformity». Οφείλεται σε ρήξη ή απόσπαση της κεντρικής δέσμης. Σπανιότερα συνυπάρχει αποσπαστικό κάταγμα της β΄ φάλαγγας. Η παραμόρφωση είναι εξελισσόμενη. Κατ' αρχήν κάμπτεται η Φ-Φ άρθρωση λόγω αδυναμίας εκτάσεως της από την διακοπή της συνέχειας της κεντρικής δέσμης. Στην συνέχεια, λόγω διολισθήσεως των πλαγίων συνδέσμων και της παλαμιαίας παρεκτόπισης τους, εμφανίζεται η υπερέκταση της Τ-Φ αρθρώσεως. Τελικά η περαιτέρω κεντρική παρεκτόπιση της κεντρικής δέσμης, λόγω συρρικνώσεως του εκτείνοντα, οδηγεί σε υπερέκταση και της μετακαρποφαλαγγικής αρθρώσεως. Στα αρχικά στάδια από τον τραυματισμό η παραμόρφωση είναι εύκαμπτη, δηλαδή διορθώνεται εύκολα παθητικά. Αργότερα εμφανίζεται δυσκαμψία των αρθρώσεων και η παραμόρφωση είναι μόνιμη.\nΟ απλός ακτινολογικός έλεγχος είναι απαραίτητος για την αναζήτηση αποσπαστικού κατάγματος της κεντρικής δέσμης.\nΟ έλεγχος με αξονική ή μαγνητική τομογραφία δεν είναι χρήσιμος, εκτός ειδικών περιπτώσεων.\nΟι παραμελημένες μορφές είναι περισσότερο σύνθετες, και απαιτούν συνδυασμό συντηρητικής και χειρουργικής θεραπείας. Κατ' αρχήν εφαρμόζεται εντατικό πρόγραμμα φυσικής αποκατάστασης (νάρθηκες - κινησιοθεραπεία), προς αποκατάσταση, κατά το δυνατόν, της παθητικής κίνησης. Στο χειρουργικό στάδιο της θεραπείας, επιχειρείται η αποκατάσταση του εκτατικού μηχανισμού. Υπάρχουν πολλές μέθοδοι αποκατάστασης, στατικές η δυναμικές. Η επιλογή της μεθόδου είναι συνάρτηση των τοπικών συνθηκών, της αιτιολογίας και της εμπειρίας του χειρουργού.\nΟιασδήποτε αρτιότητας χειρουργική τεχνική δεν είναι δυνατόν ν' αποδώσει λειτουργικά και αισθητικά αποτελέσματα, εάν δεν ακολουθηθεί εντατικό πρόγραμμα φυσικής αποκατάστασης όπου η ενεργή συμμετοχή του ίδιου του ασθενούς είναι κύριας σημασίας.\nΣχηματική παράσταση της ρήξεως του εκτατικού μηχανισμού και η κλινική εικόνα